text:
Sindikato Uní di Shofùr di Taksi (SINUSTA) ta terminá un palabrashon di preis kolektivo pa transporte for di aeropuerto bou di su miembresia despues di intervenshon di FTAC.
Tarifanan di taksi na Kòrsou ta regulá dor di Gobièrnu. E tarifanan regulá aki ta tarifanan máksimo. Esaki ta nifiká ku no ta permití pa shofùrnan di taksi kobra un kliente un preis mas haltu ku esun fiha pa lei. Pero e shofùrnan di taksi ta liber pa kobra e kliente un preis mas abou si.
Sindikato Uní di Shofùr di Taksi (SINUSTA) ta un sindikato pa shofùrnan di taksi /kargadó di pèrmit pa taksi. SINUSTA a aserka FTAC pa un konsulta tokante aplikashon di e Ordenansa enkuanto Kompetensia den e sektor turístiko. Durante e konsulta aki a bin dilanti ku den SINUSTA tin palabrashonnan kolektivo den kua ta fiha preis pa karedanan di taksi for di – i pa aeropuerto. For di investigashon mas detayá di FTAC a resultá ku e miembresia di SINUSTA di manera kolektivo a fiha e tarifanan aki i ta aplikando nan aktivamente.
E Ordenansa enkuanto Kompetensia den artíkulo 3.1, insiso 2, bou di a, eksplísitamente ta prohibí empresarionan pa hasi palabrashonnan kolektivo di preis den un asosashon. Empresarionan mester, konforme lei, fiha individualmente i independientemente nan propio preis pa nan produkto o servisio.
Di e manera aki ta krea kompetensia i kompetensia ta hiba na preisnan mas favorabel i mihó kalidat i servisio pa e konsumidó. Palabrashonnan kolektivo tokante por ehèmpel preis ta restringí e libertat di eskoho di e konsumidó i ta falsifiká kompetensia. Den merkadonan regulá, manera esun di taksi, tambe kompetensia ta posibel, paso kada shofùr di taksi ta liber ta kobra e kliente un tarifa mas abou. Pero tarifanan fihá den un asosashon, anke ta tarifanan mas abou di loke lei ta preskribí, tòg ta falsifiká kompetensia i esaki ta en pugna ku e Ordenansa enkuanto Kompetensia. E preis posiblemente lo por tabata ainda mas abou sin tal palabrashon di preis.
P’esei ora FTAC a konstatá e palabrashon di preis a instruí SINUSTA inmediatamente pa terminá esaki. E direktiva mesora a mustra disponibilidat pa aktua konforme e instrukshonnan di FTAC. A informá e miembresia di SINUSTA inmediatamente por eskrito di e nesesidat pa para e palabrashon kolektivo di preis. A hasi kla na e miembresia ku di awor en adelante kada persona riba su mes mester fiha su tarifa si e tin e intenshon di desviá di e tarifa máksimo ku Gobièrnu a fiha. SINUSTA a pone tambe un komunikado den prensa i riba su página di media sosial.
FTAC a konkluí den su dekreto ku e desishon di SINUSTA i su miembronan pa kolektivamente fiha tarifanan ku ta desviá for di e tarifanan máksimo pa aeropuerto manera fiha pa Gobièrnu ta en pugna ku e prohibishon pa formashon di kartel konforme artíkulo 3.1 di e Ordenansa enkuanto Kompetensia.
Konsiderando e sirkunstansianan spesífiko di e kaso aki FTAC a haña un terminashon informal esun mas apropiá i no ta haña medida adishonal nesesario.
FTAC ta keda mónitòr e palabrashon ku SINUSTA i por imponé un multa na SINUSTA i su miembresia si nan no mantené nan mes na e palabrashon.
E dekreto kompleto ta aksesibel riba e wèpsait di FTAC: www.ftac.cw.
Bo tin pregunta despues di a lesa e komunikado aki? Tuma kontakto via email: info@ftac.cw o telefòn: +5999 461 00 67


c: text/html

text:
Juelle Thode ta planta mata na Villa Centro Americano Colombia
Lo crea un Villa Centro Americana sostenible mientras cada pais participante na dicho weganan a planta un mata.
Diabierna den e villa Centro Americana na Barranquilla, Colombia a ser realiza e lansamento di e strategia di sostenibilidad ambiental di Barranquilla 2018, Deja tu Huella. Presente na e acto por a wak difirente autoridad deportivo di Colombia y tambe atletanan. Juelle Thode como hefe di Mission di Team Aruba tambe tabata presente y asina a planta un mata pa Aruba.

robotstxt: allowed

filter: keep


text:
Resultadonan di Beisbòl Profeshonal Hapones Nippon ayera:
- Tokyo Yakult Swallows a pèrdè di Chunichi Dragons ku skor di 7-2
Wladimir ‘Coco’ Balentien a hunga right field i no a konektá hit den tres turno na bate. Wladimir a empuha un kareda riba un ‘fly’ di sakrifisio den di kuater entrada. Wladimir tin un promedio aktual di .241 ku dos honron i seis kareda empuha
- Rakuten Golden Eagles a derota Nippon-Ham Fighters ku skor di 11-7
Andruw Jones tabata batido designa den e partido aki i a konektá un hit den sinku turno na bate. Andruw tin un promedio aktual di .200 ku un honron i sinku kareda empuha
Resultado di Liga di Beisbòl Profeshonal Chines na Taiwan:
- Uni-President 7-Eleven Lions a derota EDA Rhinos ku skor di 9-7
Shairon Martis a habri e partido aki pa Uni-President 7-Eleven Lions. Martis a picha sinku entrada i un tèrsio permitiendo ocho hit, seis kareda i dos base por bola. Pa di dos partido konsekutivo Shairon tin un salida sin desishon. Ku esaki Shairon ta mantené su rèkert na 1-0 den tres partido ku un efektividat di 4.76
Resultadonan di Beisbòl Liga Grandi ayera:
- Baltimore Orioles a derota New York Yankees ku skor di 14-5
Jonathan Schoop a hunga tersera base i a konektá dos hit den sinku turno na bate. Jonathan a konektá un doblete empuhador di un kareda i a anotá otro. Pa Baltimore Wei-Yin Chen a bai ku e viktoria, miéntras ku pa Yankees Ivan Nova a bai ku e derota.
- Milwaukee Brewers a gana Philadelphia Phillies ku skor di 10-4
Ryan Braun a konektá tres honron i empuha shete kareda den e partido aki pa Milwaukee
- Arizona Diamondbacks a pèrdè di San Francisco Giants ku skor di 7-3
- Texas Rangers a derota Boston Red Sox ku skor di 10-7
- Miami Marlins a pèrdè di Washington Nationals ku skor di 5-0
- San Diego Padres a pèrdè di Cleveland Indians ku skor di 8-6
- Houston Astros a pèrdè di Toronto Blue Jays ku skor di 5-2
Pa Toronto tabata Melky Cabrera ku a konektá honron den su di kuater partido konsekutivo
- New York Mets a derotá Atlanta Braves ku skor di 4-0
Andrelton Simmons a hunga shortstop i a konektá un hit den kuater turno na bate. Simmons tin un promedio aktual di .292
- Pittsburgh Pirates a gana Chicago Cubs ku skor di 7-6
- Tampa Bay Rays a derota Kansas City Royals ku skor di 1-0
- Cincinnati Reds a pèrdè di St. Louis Cardinals ku skor di 7-5
Roger Bernadina a drenta komo batidó emergente i no a konektá hit den un turno na bate
- Chicago White Sox a derota Colorado Rockies ku skor di 15-3
Chicago White Sox a konektá seis honron den e partido aki. Dos di Avisail Garcia, un di Tyler Flowers, dos di Jose Abreu i otro di Alexei Ramirez
- Detroit Tigers a pèrdè di Los Angeles Dodgers ku skor di 3-2 den di 10 entrada
Kenley Jansen a drenta den di nuebe entrada pero no a logra salba e wega, permitiendo e kareda di empate riba dos hit. Den bòm di 10 ining tabata Carl Crawford ku a konektá un doblete empuhador pa duna Dodgers e viktoria
- Los Angeles Angels a pèrdè Seattle Mariners ku skor di 5-3
Partidonan di Liga Grandi pa awe:
- San Diego Padres kontra Cleveland Indians (Doubleheader)
- Oakland Athletics kontra Minnesota Twins
- Cincinnati Reds kontra St. Louis Cardinals
- Tampa Bay Rays kontra Kansas City Royals
- Chicago White Sox kontra Colorado Rockies
- Texas Rangers kontra Boston Red Sox
- Baltimore Orioles kontra New York Yankees
- Miami Marlins kontra Washington Nationals
- Milwaukee Brewers kontra Philadelphia Phillies
- Houston Astros kontra Toronto Blue Jays
- New York Mets kontra Atlanta Braves
- Pittsburgh Pirates kontra Chicago Cubs
- Detroit Tigers kontra Los Angeles Dodgers
- Los Angeles Angels kontra Seattle Mariners
- Arizona Diamondbacks kontra San Francisco Giants
Breve:
- Sharlon Schoop ta ‘Red Hot’ pa e ekipo di Bowie Baysox den dòbel A. Ayera Sharlon a konektá su promé honron di temporada. Sharlon tin nuebe hit den su ultimo 12 turnonan na bate, bon pa un promedio di .750
- Mariekson ‘Didi’ Gregorius a konektá un honron den tereno ayera pa e ekipo di tripel A Reno Aces. Den e partido aki Didi a konektá dos hit den kuater turno na bate ku un kareda empuha. Didi tin un promedio aktual di .333
Den kaso ku no tin zonido, chek e volúmen na e bara di volúmen riba e video


text:
En conexion cu e wega di kwartet na papiamento
ORANJESTAD: Diaranson mainta Minister Endy Croes y colega Minister Ursell Arends tabata presente na SPO Brazil en conexcion cu entrega di wega di kwartet.
Sr. James Ocalia ta creador di e wega di kwartet cu ta hiba como tema planta y cosecha. E idea a nace door cu sr. Ocalia cu ta docente y ta duna les di e materia aki ne scol el a ripara cu e kier traha algo cu e studiantenan por uza durante les pa stimulanan y pa nan siña mas di mata y berdura cu ta crece na Aruba. Kwartet ta un wega educativo na Papiamento, cu potret y colorido cu e studiantenan por siña hopi lihe. Despues dje presentacion y entrega oficial di e wega di kwartet e mandatarionan a haya e oportunidad pa hunga e wega aki cu alumnonan di e scol.
Durante e bishita e mandatarionan a haya un rondleiding tambe di SPO Brazil door di director sr. Mark Thiel y sra. Ghislaidy Genser – Angela pa mira con e scol ta organisa, oportunidad y beneficionan cu e scol ta brinda na e hobennan.
E mandatario a expresa cu e scol ta bon hinca den otro e staf ta brinda e ayudo na e studiantenan pa brinda nan un oportunidad pa sigui den bida pa haya un trabou despues cu nan finalisa e scol.
Minister Endy Croes ta felicita creador di e wega di kwartet sr. James Ocalia cu e bunita iniciativa como tambe ta gradici Fonds Kind en Handicap y Stichting Prins Bernhard Fonds Caribishe Gebied papa financia y realisa e proyecto aki pa asina tur scol basico y di SPO por haña un donacion dje wega di kwartet. Masha pabien cu e wega di kwartet nobo y nos ta orguyoso di e trabou cu nos hendenan ta haci pa cu nos studiantenan


text:
Tabata na iglesia ku el a mir’é pa promé bia. E tabata hasiendo un respondi,apsorbé den su pensamentunan, ora e bista a dal e. E pintura tabata un tiki ménos ku dos meter haltu i tres meter hanchu, pero e mucha muhé ku tabata pintá riba dje a ehersé un forsa enkantador riba e hóben. Dikon e no por kita su wowonan for di dje? Kiko esei tabata? Despues di algun reflekshon, el a realisá ku tabata su wowonan. E pintura tabata deskribí solamente su kara, i e tabata wak algu intensamente. Pero kiko, i dikon e tabata asina apsorbé den dje? Pa largu tempu despues, e no por a saka e pintura for di su kabes.
Vários aña despues, e pintor, Arnold Jiménez, a revelá algun di su sekretonan na dje. E pintura a ser trahá pa atraé mirónes na so wowonan, ma e sekreto real tabata den su pòpchinan di wowo. Si bo a wak djaserka, lo bo a ripará ku nan tabata reflehá loke e tabata wak. Su wowonan tabata fihá riba Hesus riba e krus.
E potrèt di Hesus den e Karta na e Hebreonan por ehersé un forsa enkantador similar riba nos. Hesus ta ser deskribí, promé ku tur kos, komo e Gobernante di universo, poné riba e trono na man drechi di Dios. Innumerabel angelnan ta selebr’E, ta ador’E, i ta sirbiE (Hebr. 1:5-14, Hebr. 12:22-24). El a gana e derechi pa goberná pasobra a traves di Su propio morto El a sigurá e destrukshon di diabel (Hebr. 2:14-16). Hesus ta tambe e Sumo Saserdote eksaltá. Sin piká, i perfektamente santu, E ta biba pa semper pa ministrá na nos fabor den e santuario selestial (Hebr. 7:26-8:5). El a gana e derechi pa hasi esei pasobra El a ofresé Su Mes komo un sakrifisio perfekto, un bia i pa semper, efektivo pa tur hende i pa semper (Hebr. 10:1-14). Hesus a media tambe un aliansa nobo entre Dios i Su pueblo ku lo dura pa semper (Hebr. 8:6-13).
Loke ta fasiná lesadónan tokante e potrèt di Hesus, sinembargo, no ta simplemente loke Hesus a hasi sino ken E ta. El a nase di un muhé, manera nos a nase, i El a ser tentá i ridikulisá, manera nos. Tòg, ainda, E ta sinta den sentro di poder den e universo. Ora nos kontemplá e esena selestial, ku su sernan selestial diverso i fantástiko, nos wowonan ta ser atraé na Esun den sentro di tur, kende, di forma asombroso, ta parse nos pasobra El a bira un di nos. Hesus, nos Ruman Hòmber, tei, den shelu, representando nos, apesar di e bèrgwensa di nos piká i estado kaí.
Den persona di Hesus, tres dimenshon di e storia di redenshon ta krusa otro. Esun di promé ta e dimenshon personal, lokal. Pa lesadónan kansá di e reprochenan i difikultatnan di bida kristian (Hebr. 10:32-34), Hesus ta e Outor i Kumplidó di fe. Nan mester wak E kende tambe a sufri di pekadornan (Hebr. 12:1-4). E di dos ta e dimenshon nashonal, kolektivo. Pa e pueblo di Dios, ku ta biahando den direkshon di e tera primintí di Dios, Hesus ta e Joshua nobo. Nan mester sigui Su direkshon (Hebreonan 3,4,11,12). E di tres ta e dimenshon universal. Hesus ta e Adam nobo, e Yu di Hende den ken e propósitonan di Dios pa humanidat ta ser kumplí (Hebr. 2:5-10, Hebr. 12:22-28).
E potrèt di Hesus, kende ta kapturá e hanchura i largura i haltura i profundidat di e amor di Dios pa nos, ta nos tema e kuartal akí. I meskos ku e imágen di Hesus den e wowonan di e pintura a kapturá e kontemplashon di e hóben, ku e imágen di Hesus, manera deskribí den Hebreonan, no kapturá solamente nos kontemplashon, sino tambe nos amor i atmirashon pa, sí, Hesus, nos Ruman Hòmber den shelu.
Félix H. Cortez ta profesor asosiá di New Testament Literature den e Seminario Teológiko di Atventista di e di Shete dia na Andrews University. E ta kasá ku Alma Gloria Alvarez i e tin dos yu, Hadid, un pastor na New Jersey, i Alma, un magister di arkeologia na Andrews University.


text:
4 persona herida den tiroteo na San Nicolas, Diadomingo madruga pa mas o menos 12:15 dos persona ta presenta na warda di polis San Nicolas cu herida di bala y dos na eerste hulp na hospital. Esnan cu a presenta na warda di polis San Nicolas ta conta cu un rato prome aparentemente un nissan march lo mester a pasa dilanti American Bar na San Nicolas y los tiro riba un grupo di persona para pafo.
Nan ta sigui conta cu nan ta total 4 persona cu lo mester a haya herida di bala. E dos nan cu a presenta na warda di polis a bay INSAM pa tratamento medico y despues por a bay cas. E otro dos personanan cu a presenta na eerste hulp na hospital cu herida di bala a wordo atendi di biaha y nan si a keda interna.
Nan situacion ta stabil. Patruya a bay na e sitio di e sucedido y recherche a presenta pa asina haci nan investigacion. Slachtofferhulp tambe a presenta. Cuerpo policial ta pidi encarecidamente na es cu sa algo of a wak pa yama e tiplijn di polis cu ta 11141.


text:
Willemstad - Lokèt di Pèrmit di e ministerio di Maneho di Gobernashon, Planifikashon i Servisio Públiko ta partisipá ku entrante 15 di yüni 2016 tur kliente ku tin 10 òf mas petishon pa un Deklarashon di Bon Kondukta mester traha un sita promé ku bin entregá e petishonnan.
Di e forma aki Lokèt di Pèrmit ke brinda un mihó servisio na su klientenan ku tin hopi petishon. Kada petishon pa un Deklarashon di Bon Kondukta mester tin un kopia di un identifikashon bálido bon kla saká i un deskripshon spesífiko (e meta) pakiko ta pidi e Deklarashon.
Si un persona ta bai hasi petishon pa un otro persona e mester trese un karta firmá dor di petishonario esta esun pa ken e ta bai hasi e petishon. Den e karta mester menshoná nòmber i number di sédula di tur dos. Huntu ku e karta mester entregá un kopia di un identifikashon bálido di tur dos persona. Mester ta bon kla deskribí den e karta e motibu kual ta outorisá e terser persona aki pa hasi e petishon i tuma e Deklarashon di Bon Kondukta. E karta mester ta fechá i firmá pa tur dos persona, sino e no ta bálido.
Sitanan por tuma lugá entre djaluna pa djaweps for di 3or te 4.30or di atardi òf riba djabièrnè di 1.30or pa 3.30or di atardi. Pa traha e sita por tuma kontakto ku Lokèt di Pèrmit na 433-3123 òf 0800-1515 òf pasa personalmente na Saliña 127 unit 3-8, di djaluna pa djaweps entre 8or pa 3or i riba djabièrnè di 8or pa 12or di mèrdia.
Lokèt di Pèrmit ta gradisí di antemano tur su klientenan pa e koperashon.


text:
ULTIMO ORA.
BONEIRU.
2 POLIS NA BURGER MESTER A LOS TIRU DI ADVERTENSHA Y TAMBE DIRIGI RIBA UN SOSPECHOSO KU A LOS BALA DEN LARIA.
LIVE FM TIN VIDEO DI LOKE A PASA.
KOMUNIKADO DI POLIS.
Riba djasabra 25 di ougùstùs alrededor di 3.30 or di márduga un tiroteo a tuma lugá den Centrumgebied. Algun polis ‘in burger’ mester a tende algun tiru i ora a bai atende esaki a haña nan ta los dos tiru di atvertensia i dos tiru dirigí. Un di e sospechosonan a manda outo tambe riba un di e agente polisialnan ku tabata na e sitio. A start un persekushon pa ku e sospechoso aki, kua a bin hañe den un aksidente riba Kaya Nikiboko Súit. Den e kaso aki a detené 3 sospechoso i tambe a konfiská dos outo. No tabatin niun herido. Investigashon di e kaso aki ta andando.
FUENTE: KPCN.
VIDEO: TEAM LIVE FM.
PART 1


text:
KRALENDIJK – Djabièrnè 27 sèptèmber 2019 tabata tin e promé aktividat ku e grupo di hóben Young & Strong di Sentro Hubentut i Famia a organisá.
Tópiko di e charla tabata ‘Mi ta úniko’. E meta di e charla aki ta pa inspirá e hóbennan ku nan ta úniko.
Johnrick (Jogo) Anthony tabata e orado pa e anochi aki. Jogo a splika di tur su eksperensia nan ku e tin ku arte di palabra,kanto etc. i kiko esaki nan a hasi kuné pa e por a bira e persona ku e ta awe.
Jogo su slogan ta; nada ni niun hende no por desviá mi for di mi meta òf di ta ken mi ta. Mi ta úniko. Ku esaki e kier a inspirá otro hóbennan pa nan bai pa loke(meta) ku nan ke, aunke ku tin ora esaki lo no ta fásil.
E anochi aki tabata tremendo ku hopi informashon i tabata hopi interaktivo.
Despues di e charla aki e hóbennan por a disfrutá di un ‘Happy Hour’ ku a wòrdu organisá dor di e grupo Young & Strong.
Sentro Hubentut i Famia ta yama danki na Johnrick (Jogo) Anthony i tambe na e grupo di hóben Young & Strong ku a organisá e anochi aki pa nos hóbennan.
Un danki tambe ta bai na tur e hóbennan huntu ku nan mayornan ku tabata presente na e charla aki.


text:
Informashon Importante
RESÚMEN DI siman DI COVID-19
E departamentu di Epidemiologia ta kompartí informashon nobo tur djabièrnè tokante e situashon di COVID-19 na Kòrsou. Kasonan positivo nobo, pashèntnan ku a sali for di isolashon, kantidat total di tèstnan hasí, kantidat di pashènt den hòspital, kasonan aktivo aktual i kantidat di persona ku a fayesé dor di COVID-19.
ÚLTIMO ANUNSIONAN
Djaluna 13 di yüni 2022 – Último Desaroyo
Último desaroyonan relashoná ku Covid-19. Kuida bo mes i esnan rònt di bo, pa e promesa di un futuro briante bira nos realidat. Klek riba e link pa mas informashon tokante medidanan di prekoushon i prevenshon di COVID-19: https://bit.ly/covidprevenshon
Djabièrnè 3 di yüni 2022 – Último Desaroyo
Último desaroyonan relashoná ku Covid-19. Kuida bo mes i esnan rònt di bo, pa e promesa di un futuro briante bira nos realidat. Klek riba e link pa mas informashon tokante medidanan di prekoushon i prevenshon di COVID-19: https://bit.ly/covidprevenshon
MEDIDANAN NA VIGOR
Medidanan di prekoushon kontra COVID-19
SUAVISASHON DI MEDIDANAN DI PREKOUSHON: For di djabièrnè, 18 di febrüari 2022, a suavisá vários medida di prekoushon i riba djamars, 31 di mei 2022, a kompartí algun anunsio adishonal. Sigui “scroll” pa tur anunsio.
Medidanan pa aktividat i evento
Awor ta posibel pa organisá aktividatnan i eventonan atrobe, pero ku kantidat máksimo di persona paden i pafó. MEDIDANAN PA RESTORANT, BAR I CAFÉ E siguiente medidanan ta na vigor pa restorant, bar i café: Mantenshon di distansia físiko i medidanan di higiena ta keda vigente na tur momentu. No
Higiena, Distansia Sosial i Prevenshon
Tin sierto medidanan básiko di higiena i distansia sosial ku ta keda vigente i ku tin e meta pa yuda prevení i kombatí COVID-19 na Kòrsou. E medidanan aki ta aplikabel pa tur hende, tantu residente komo bishitante: Laba man frekuente ku awa i habon, sino usa ‘handsanitizer’ Tosa i
Seguridat & Protokòl
PREKOUSHON NA TRABOU: SEGURIDAT I PROTOKÒL NA ORGANISASHON ÒF NEGOSHI Kada organisashon i negoshi ta responsabel pa pèrkurá pa un ambiente di trabou ku ta kumpli ku regla i protokòlnan di Gobièrnu di Kòrsou pa yuda kombatí COVID-19. E meta ta pa krea un ambiente laboral sano, tantu pa empleadonan
DEKRETONAN MINISTERIAL COVID-19
E Direktorado di Lei i Asuntunan Hurídiko (WJZ) ta e.o. responsabel pa skibi i publiká dekretonan ministerial. Adishonalmente e departamento ta brinda sosten legal i hurídiko na e Tim di Krísis di COVID-19 i alabes sòru pa tur desishon ta kumpli ku regla i ta kubrí segun leinan.
Bishitá e páginan di WJZ pa tur publikashon ofisial di e Dekretonan Ministerial di COVID-19.


text:
Último desaroyonan relashoná ku Covid-19. Lamentablemen te un (1) persona ku tabata hospitalisa a fayese.
Gobièrnu di Kòrsou
[ÚLTIMO INFORMASHON]: Último desaroyonan relashoná ku Covid-19. Kuida bo mes i esnan rònt di bo, pa e promesa di un futuro briante bira nos realidat. Klek riba e link pa mas informashon tokante medidanan di prekoushon i prevenshon di COVID-19: https://bit.ly/covidprevenshon
Tin bintiseis (26) persona ku a sali for di isolashon. Aparte di esaki, tin bintinuebe (29) kaso nobo pa awe. Sigur sinku (5) kaso tabata importa. Despues di mas investigashon
a resulta ku tin un (1) kaso ku tabata registra positivo inkorektamente. A hasi e adaptashon nesesario den e sifranan. Situashon na CMC: Te ku awe mainta, tabatin trintidos (32) persona hospitalisa. Dieskuater (14) di nan ta den kuido intensivo.
Lamentablemen te un (1) persona ku tabata hospitalisa a fayese. E persona tabatin COVI D, pero no a keda hospitalisa pa motibu di kehonan di COVID i e kousa di fayesimentu tampoko no tabata relashona ku COVID.


text:
KRALENDIJK - Vise minister-presidente i minister pa Maneho di Pobresa, Partisipashon i Penshun, Carola Schouten, lo hiba un bishita di trabou na Boneiru, Saba i Sint Eustatius for di 9 te ku 13 di mei.
E bishita di minister Schouten – tambe responsabel pa Hulanda Karibense dentro di e Ministerio di Asuntu Sosial i Empleo - ta den kuadro di sera konosí ku e islanan i pa hiba kombersashon personal tokante di e desafionan riba tereno di desaroyo sosial ekonómiko eksistente. Durante di bishita e minister lo hasi esaki ku entre otro kolegio ehekutivo i miembronan di Konseho Insular di kada isla, representante di dunadó di trabou i trahadó, pero tambe ku abitante di e islanan.
Minister Schouten: “Tantu na Hulanda Oropeo komo Hulanda Karibense ta eksistí desafio grandi riba tereno di pobresa i partisipashon. Na esaki nos mester traha rápido pa bai dilanti e periodo binidero. Pa e motibu aki mi ta haña e bishita di gran importansia pa mi profundisá den e temanan en kestion riba e islanan. Nos mester wak konhuntamente kon tur hende por partisipá segun su propio kapasidat i kon pa konstruí un bon areglo di penshun di behes.”
E minister lo deliberá ku kua paso por realisá e punto di referensia pa mínimo sosial mas pronto posibel. E sosten pa e medidanan i ehekushon di e Akuerdo di Kralendijk lo bini eksplísitamente dilanti. Tambe e minister lo hiba kombersashon tokante akohida di mucha na Hulanda Karibense i sera konosí ku organisashonnan relevante den e gremio sosial i e organisashon di ehekushon di Ministerio di Asuntu Sosial i Empleo, Unidat SZW di RCN.


text:
Nos invitadonan den e programa aki ta Fello i Swinda Melaan. Habitantenan di Kunuku Bieu (Nort Saliña) ku tin hopi tempu kaba bibá na Hulanda. Pero spesial un di nan, Fello Melaan, tabata hopi konosi den farandula na Boneiru. Nos ta kombersa ku nan riba pasado.
Produkshon: Fundashon Históriko Kultural Boneriano
Durashon: 58 minüt
Fuhikubo ta presentá: Abelino (Fello) Melaan i Swinda Melaan-Nicolaas
Nos invitadonan den e programa aki ta Fello i Swinda Melaan. Habitantenan di Kunuku Bieu (Nort Saliña) ku tin hopi tempu kaba bibá na Hulanda. Pero spesial un di nan, Fello Melaan, tabata hopi konosi den farandula na Boneiru. Nos ta kombersa ku nan riba pasado.


text:
- E ekipo di Miami Marlins a gana e kaso di arbitrahe salarial kontra e picher Mat Latos. Latos a pidi un salario di 10,4 mion dòler pa e próksimo temporada. E panel di arbitronan no a bai di akuerdo ku esaki i a vota na fabor di Miami Marlins pa un kontrakt di 9,4 mion dòler. Latos tabata tin un rèkert di 5-5 den 16 salida ku un efektividat di 3.25 temporada pasa ku Cincinnati Reds. Marlins a haña e pelotero desèmber ultimo den un kambio ku Cincinnati Reds.
- Detroit Tigers a anunsiá ku e pelotero Victor Martinez a sufri un leshon na su rudia hasiendo ehersisio, konsekuentemente e pelotero lo tin ku opera otro siman djamars. E ekipo no a bisa ainda kuantu tempu lo tuma pa e pelotero rekuperá, pero nan lo bisa esaki despues di e operashon hasi pa Dr. James Andres otro siman. Temporada pasa Martinez a logra un promedio di .335 ku 32 honron i 103 kareda empuha den 151 partido pa Detroit.
- E ekipo di Boston Red Sox a yega na un akuerdo di ekstenshon ku picher Wade Miley. E dil ta pa e próksimo tres añanan na un montante di 19,25 mion dòler. Boston a risibí e picher na desèmber ultimo den un kambio ku Arizona Diamondbacks. Ku Diamondbacks temporada pasa Miley tabata tin un rèkert di 8-12 ku un efektividat di 4.34 den 33 salida.
- Tin informashonnan ta sirkulando ku si tur kos kana bon den e próksimo siman Andruw Jones lo por keda kla ku un ekipo di beisbòl na Merka. Manera ta konosí Andruw a ekspresá su deseo pa regresá bek den beisbòl Liga Grandi despues di dos aña na Hapon. Tin vários ekipo ku a mustra interes kaba den e pelotero, entre nan: Houston Astros, Baltimore Orioles, Cleveland Indians i Miami Marlins.


text:
Mientras cu na momento di crisis el a bandona timon di su mesun gobierno y a bay sinta bao di un palo y a bay riba welga di hamber
Prome Minister Evelyn Wever-Croes ta reacciona riba distractionnan peligroso di parti di AVP cu ta purba stroba Aruba su progreso y recuperacion. Mike Eman awe para na banda kier instiga, mientras cu na momento di crisis el a bandona timon di su mesun gobierno y a bay sinta bou di un palo y a bay riba welga di hamber. Awo señor Eman, den media ta instigando y kier trece duda den maneho di nos Gobierno na e momentonan crucial aki di recuperasion di Aruba su economia cu ta unico oportunidad cu nos tin pa bolbe na normalidad.
Pa cuminsa, Prome Minister a splica, CAFT a wordo causa pa e mal maneho di Mike Eman y su gobierno di AVP. Na inicio di e prome gobierno di señor Eman, el a cuminsa na bisa cu ta bay elimina BBO, pero kite pa pone kico na su luga? El a lage na mita. Despues su mesun colega e tempo ey Minter di Finansas señor Mike de Meza a coregi’e y a bis’e cu no por. E manipulacion iresponsabel aki a causa un caida di entrada pa pais Aruba. Y nan tabata sa con devastador esaki tabata pa Ariba, pero nan no a worry.
Despues a dicidi pa manda nos expertonan fiscal financiero cas y a institui un ‘management team’ cu a bira cara otro banda y laga fiesta wordo haci cu placa di pagado di impuesto.
Malgastando placa di comunidad na tur sorto di conferencia y biahamento, cu permiso di e Minsitrer di finansas e tempo eyseñor de Meza.
Despues AVP a pone Juan David Irausquin cu a hereda tur loke Mike Eman y su Gobierno a crea na gasto, debe y problema. El a cuminsa kita hende for di trabao, na un di e departamentonan mas critico di Aruba, a manda casi tur trahado social cas. A subi edad di pensioen etc, etc. Despues AVP a manda Juan David na careda Hulanda y Hulanda no kier a sinta cu n’e.
“Puntra bo mes dicon Hulanda no kier a sinta cu Juan David. Puntra bo mes dicon. Esaki ta contestanan cu Mike Eman mester duna pueblo. Pasobra su maneho a atacha credibilidad di henter nos pais cu Hulanda. Ora cu bo mes no tabata por mas cu locual bo a causa, bo a bay sinta bao di un palo pariba di Fort Zoutman y a bay riba un wega di hamber, esey tabata bo contesta pa Hulanda, despues di bo añanan di gobernacion”.
Asina Aruba a haya Caft. Y Awe Aruba tin CAFT riba nos lomba, causa pa Mike Eman su gobernacion. Ora ya no por a sigui fia mas y e debe di Aruba a redobla, bao presion di Hulanda el a pone un experto financiero, Sr. Angel Bermudes, pero el a mara su manan pa e no por tuma decision y e mes a sigui biaha rond mundo saca potret. Un Minister di Finansas experto sinta como decoracion pa Hulanda mira, pero Hulanda kier a mira accion despues di a crea tanto debe pa nos pais.
Ayera y awe por a mira Mike Eman den medionan ta saca comunicado y insitiga nos comunidad y kier trece duda den maneho di Gobierno actual.
“Nos si no a pone un Ministrer di Finansas pa decoracion. Nos a pone un señora fuerte cu a goberna segun berdad, no segun fantasia of miedo. Nos a para e fiesta y a bay over na baha gasto. Nos si a reduci cantidad di personal di ministeriornan. Nos a introduci reformanan fiscal cu a reparti e peso financiero den mas sector y a hasta compensa e trahadonan cu reduccion di inkomsten y loon belasting.
Nos si a gana respet di Hulanda, no cu show pero cu maneho di calidad y concreto. Nos si a logra un presupuesto cu surplus y logra elogio di Raymond Knobs y Gobierno Hulandes sin a kita hende na cantidad di Gobierno.
Awe despues di e Crisis di Pandemia y Economico di mas grandi cu a dal henter mundo den e ultimo 50 añanan, bo kier para na banda y instiga y tira gasoline? Foei Mike, Foei.
Gabinete Wever Croes si ta compronde, nos si ta scucha di expertonan di nos y di otro instancianan internacional. Bo no por fia bo progreso, bo mester sanea prome bo situacion, pa asina crea confiansa, despues stabilidad pa despues genera progreso cu bo maneho.
Bo no por fia progreso, e ora lo bo ta bibando riba vloer di papel riba un pos sin fondo.
Bo no por haci esey cu un pais. P’esey negoshinan cu Mike Eman a maneha a kibra.
Y ta p’esey Hulanda a perde confiansa den Mike y no kier a topa cu su ministernan.
Awe nos ta saliendo for di e pandemia y e crisis di mas grandi cu a yega di golpea nos pais. Mike Eman mester tin un poco pasenshi, laga e Gobierno cu a gana e confiansa bek di pueblo di Aruba y di Hulanda caba e trabao. No hinca palo den e spaak di wiel awor.
Nos no ta cla ainda, pero cada dia cu nos sigui sostene e maneho actual cu ya ta dunando fruto, nos ta mas cerca. Uni Gobierno y Pueblo cu solidaridad, nos lo logra”, Prome Minister di nos Pais Aruba, señora Evelyn Wever-Croes a termina bisando.


text:
Pa:
Su ekselensia señor Drs. B. Koenders
Apartado 20061
2500 EB Den Haag
CC: Vaste Commissie voor Buitenlandse Zaken (Tweede Kamer der Staten-Generaal)
Vaste Commissie voor Europese Zaken (Tweede Kamer der Staten-Generaal)
Fecha: 26 di òktober 2014
Asuntu: refineria Isla (for di aki, Isla) i geopolítika
Apresiabel señor Koenders,
Promo ku tur koe bos ta felisitá bo ku bo nombramentu resten kom minister di asuntu eksterior. Fundashon Schoon Milieu Op Curaçao (for di aki, SMOC) tin tur konfiansa ku bo lo ta un bon defensor i protektor di interes geopolítiko di Reino Hulandes, i p’esei nos ta pidi bo atenshon pa lo siguiente.
Bòikòt i Rusia
Miranda notisha di e último dianan e problemanan relashoná ku Isla talbes a haña un dimenshon nobo for di un perspektiva geopolítiko: Rusia.[1] Manera bo sa Curaçao ta un pais denter di Reino Hulandes, pero e kartera di asuntu eksteroog ta responsabilidat di gobièrnu di reino. Reino Hulanjdes ta apoyá e biòkòt ekonómiko pa ku Rusia. Pues, Curaçao tambe? Òf Curaçao , konforme statüt di Reino Hulandes, tin mag di nenga e biòkòt akí pa motibunan ekonómiko?
Reino Hulandes ta forma parti di union oropeo (EU), den esaki Curaçao tin un asina yamá státus di LGO. EU ta apoyá e bòikòt pa ku Rusia. Pues, Curaçao tambe?
Denter di poko krudo di Rusia, primeramente komo tèst, lo wòrdu importá i prosesá na Curaçao, es desir den Reino Hulandes. SMOC ta puntra si e importashon i prosesamentu di krudo for di Rusia, na refineria Isla na Curaçao ku PDVSA di Venezuela ta hür di gobièrnu, ta kuadra ku e bòikòt i e reglanan mará na esaki den i pa Reino Hulandes. Gustosamente nos ta lesa bo reakshon riba esaki.
Reino Hulandes i Nashonnan Uní
For di “Richtlijnen voor de Koninkrijksdelegatie naar de 69e sessie van de Algemene Vergadering van de Verenigde Naties” d.d. 8 di sèptember 2014 ta sali na kla ku bo tin, na nòmber di gobièrnu di Reino, e vishon geopolítiko ku Aruba, St Maarten i Curaçao ta pertenesé na e kategoria small island development states (SIDS).[2] Ademas ta atmití ku SIDSnan konosé sirkunstanshanan speshal, manera menasa di eksistensha kousá pa kambio di klima. Un pilá importante den diskushon geoplítiko tokante kambio di klima ta e ekspulshon di karbondióksido (CO2). Bo ta konsiente ku Curaçao, ku Isla komo usadó grandi di energia, ta forma parti di e top dies mundial pa loke ta trata ekspulshon di CO2/capita?[3] Den ki medida bo ta haña e vishon geopolítiko di gobièrnu di Reino ta kuadra ku su mes aktuashon?
Tambe bo ta duna balor na desaroyo duradero, ku bo geopolítika bo ke para agotamentu di rekursonan natural i bo ke garantisá -konforme Union Oropeo- maneho pa stimula biodiversidat. SMOC ta haña ku gobièrnu di Reino ta riba un rumbo ambivalente pa ku e asuntu akí. Pa ilustrá esaki: e Climate Change Convention i e Kyoto Protocol segun nos ta aplikabel riba e parti oropeo so di Reino Hulandes.[4] E Montreal Protocol ta aplikabel riba henter Reino Hulandes.[5] E “Convention on Biological Diversity” tambe ta aplikabel riba henter e Reino, ounke pa nos gran sorpresa no a menshoná nada di e responsabilidat di Isla den e relato hulandes mas resien tokante esaki.[6] Bo por indiká di kon algun trato di medio ambiente i klima ta aplikabel pa e parti oropeo di Reino Hulandes so? Si ta asina, di kon? Esaki tin keber ku Isla? Si ta asina, di kon?
Gustosamente nos ta warda bo kontestanan riba e preguntanan akí.
Nos ta dispuesto pa duna mas aklarashon.
Atentamente,
Drs. J.A. Linthorst (miembro di direktiva di SMOC)
Drs. P. van Leeuwen (presidente di SMOC)
[1] Mira por ehèmpel: http://www.reuters.com/article/2014/10/17/venezuela-crude-imports-idUSL2N0SC1N320141017 (Bishitá, 25 di òktober 2014) i ‘Import ruwe olie vanuit Rusland als test in smeerolieproductie’ den Amigoe (22 di òktober 2014).
[2] SMOC ta komprondé masha bon ku ta resientemente bo a bira minister i ku e karta akí dirigí na Parlamento ta un karta di bo antesesor.
[3] E ponensia akí ta basá riba resultadonan di midimentu anual pa loke ta trata CO2/capita hasi pa US Department of Energy.
[4] Mira http://maindb.unfccc.int/public/country.pl?country=NL (Konsultá 25 di òktober 2014). Fiha ku e Climate Change Convention i e Kyoto Protocol ta aplikabel prinsipalmente riba gas dañino pa medio ambiente, manera CO2.
[5] Mira http://ozone.unep.org/new_site/en/treaty_ratification_status.php (Konsultá 25 di òktober 2014).
[6] Mira http://www.stichtingsmoc.nl/2014/08/smoc-sends-letter-to-un/ (Bishitá 25 di òktober 2014).


text:
BONEIRU.
E sospechoso den e kaso di asesinato riba Francisco Wanga a atmiti na e team investigativo ku ta e a kaba ku bida di e viktima y hasta a bai mustra outoridatnan e sitio eksakto den besindario di seru largu kaminda e kurpa sin bida tabata.
For di un komienso despues ku a bira konosi ku Francisco Wanga tabata perdi famia nan no tabata konfia e amigu Venezolano aki di 21 anja jama Jonathan M.
Porsierto e sospechoso a jega Boneiru na komienso di luna di november y tabata tin intenshon di keda aki te na februari di 2016.
Despues ku Francisco a disparse direpiente ela kambia su ticket pa sali for di Boneiru awe 2 di december.
Francisco tabata tin sen di un kompania ku e tabata traha pe e sen aki tambe a disparse.
E forma ku e viktima a perde su bida ta indika ku hasta elo mester a bringa ku e sospechoso te na final.
E sospechoso Jonathan M. su kurpa tabata raska indikando ku elo mester tabata den un forsageo.
Awe OM a konfirma ku e kurpa sin bida ta pertenese na Francisco Wanga.
E kurpa a keda konfiska den kuadro di e investigashon ku ta andando y den e proximo dia nan lo wordu manda hulanda pa NFI hasi su investigashon y outopsia riba e kurpa.
Tambe e team investigativo lo ta investigando si e sospechoso Jonathan M. a aktua su so of ku ayudo di otro.
Tambe lo ta bezig ku Venezuela pa sa e historial di e sospechoso si ela yega di hanje envolvi ku hustisia den pasado.
Famia nan a hunga un rol determinante pa ayuda outoridatnan solushona e kaso.
Jonathan M. ta detene relashona ku e kaso aki mientras ku e investigashon ta den full swing.
FUENTE: AIMED AYUBI.


text:
KOMUNIKADO DI KUERPO POLISIAL KÒRSOU Tópiko: Kon pa evitá atrako na bo kas
KOMUNIKADO DI KUERPO POLISIAL KÒRSOU
no.: 369 / 2016
Fecha: 31 òktober 2016
Tópiko: Kon pa evitá atrako na bo kas
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
________________________________________
Kontinuando ku e siklo di informashon i rekomendashon pa abo komo siudadano yuda nos yuda bo prevení atrako den bo kas mas tantu posibel, nos ke bo para ketu i trata na apliká e siguiente medidanan di prekoushon:
– Sòru pa sufisiente i bon iluminashon rondó di bo kas; – Kòrta mata i palunan grandi ku ta tapa prinsipalmente porta i bentananan di bo kas; – Pone kandal ku kadena anochi riba bo portanan di kurá; – Pone bon lòk (si por dòbel) riba bo portanan di kas (tambe portanan di paden); – Instalá un “wowo” (buraku di glas grandura di dies plaka) den bo portanan di pafó, di manera ku for di paden bo por mira ken tei; – Evitá di tin ophetonan den bo kurá ku un malechor por para riba dje i haña bista den bo kas; – Den oranan di anochi, si bo mester tin hopi lus òf lus skèrpi den bo kas, sera bo kortina òf ‘blinds’, pa evitá bista den bo kas; – No baha kos di balor for di un sitio visibel na bo kas. Usa p.e. kaminda menos hende ta trafiká i ora ku tin menos klaridat; – No sali pafó i atendé ningun hende ku bo no konosé, sigur no den oranan di anochi; – Si bo mester regresá kas anochi, pone un otro habitante ku ta na kas e momentu ei ku bo ta yegando i lag’é kompaña bo den kurá te ora bo drenta kas;
Loke ku por deskurashá un atrakadó: – Hopi iluminashon; – Kámara di seguridat i hèkwèrk; – Instalashon di alarma i kachó;
Bon komunikashon entre bisiñanan atento den bario ta probando su mes kada dia di nobo, ku esaki ta un manera ideal pa prevení ku hopi krímen ta tuma lugá. Si bo nota kualke vehíkulo òf persona ku ta aktua sospechoso den bo kaya òf den bo bario, no duda pa yama bo Kuerpo Polisial ku konfiansa.


text:
Bo ta desea di contribui na guia mucha of hoben den bira futuro profesional bon educa den nos comunidad? Bo ta sinti bo yama pa traspasa conocemento na un forma creativo y innovativo? Bo kier forma parti den saca e potencial di cada alumno pa e por ta confidente y kere den su mes? Si e contestanan ta si, e ora e estudio pa maestro di Enseñansa Primario of Bachelor Nederlands als Vreemde Taal, cu IPA ta ofrece, ta un di e estudionan ideal p’abo.
E estudio pa maestro di Enseñansa Primario ta forma maestro cu ta cualifica pa duna les na mucha di scol preparatorio (kleuter) y/of scol basico. E estudio di Bachelor Nederlands als Vreemde Taal ta un estudio pa bira docente di segundo grado esta tweedegraads di Hulandes pa alumnonan di Enseñansa Secundario. Pues, cu e estudio aki bo por duna les di Hulandes na alumnonan di EPB, EPI, mavo y e prome tres añanan di havo y vwo.
Tin dos grupo di participante cu por inscribi pa un di e estudionan menciona:
1. Studiante cu tin diploma di sea havo, vwo of mbo/EPI nivel 4 of si ta den examenklas di un di e scolnan menciona.
2. Tur persona cu tin desde 1 di september 2021 minimo 21 aña y cu kier haci un estudio na IPA pero no tin e diploma cu IPA ta exigi, ta bin na remarke pa haci e asina yama 21+ Toets. Si bo pasa e testnan aki cu exito, bo ta bin na remarca pa participa na un trayecto di preparacion pa e test di admision mesun cos cu e studiantenan cu tin diploma di sea havo, vwo, of mbo/EPI nivel 4. Ultimo dia pa inscribi pa e 21+ Toets ta 12 di november 2021.
Diabierna atardi, 12 di november 2021 lo tuma luga un Open Dag, asina yama ‘Next stop … IPA’ cu tin como lema E destinacion pa crea tur otro profesion. Durante e Open Dag lo elabora riba e contenido di e estudionan, test di admision y procedura di inscripcion. Den un forma innovativo y dibertido lo tin algun ‘teaser’ di e diferente temanan cu lo experiencia como studiante.
IPA ta invita tur persona interesa pa cuminsa un di e estudionan ariba menciona pa ‘like’ e pagina di Facebook Instituto Pedagogico Arubano, p’asina keda altanto di tur informacion cu nos lo comparti relaciona cu e Open Dag ‘Next stop … IPA’ y tambe mensahenan interesante cu lo duna bo un sentimento di kico ta encera ta un docente.
Inscripcion pa Aña academico 2022-2023 ta habri y ta tuma luga online. Bishita e website www.ipaaruba.com. Bay na aanmelden y scoge pa ‘Beroepstest Primair Onderwijs’ si bo ta inscribi pa e estudio di maestro di Enseñansa Primario y scoge pa ‘Toelatingstest Nederlands als Vreemde Taal’ si bo ta scoge pa inscribi pa e estudio di Bachelor Nederlands als Vreemde Taal. E ultimo dia pa inscribi ta 18 di februari 2022.
Pa mas informacion tocante e estudio por bishita nos website www.ipaaruba.com y si ainda bo tin cualkier pregunta, por tuma contacto cu Studenten Services na 5243100.


text:
Diahuebs atardi na Phoenix hotel famia a drenta den shock ora a mira cu nan familiar un señora di edad a cuminsa na bati nan dilanti y a stop di reacciona un rato. Di biaha a mobilisa dos unidad di ambulance y polis pero tabata parti pabou di e hotel e caso a pasa.
E familiarnan a drenta panico pa cu e caso, ambulance a presenta di biaha unda paramediconan a yega na e sitio pa brinda asistencia medico. Durante e control medico a constata cu e turista femenino di edad a haya un stroke. A brinda e atencion medico biaha.


text:
ORANJESTAD: Diasabra anochi Minister Endy Croes tabatapresente na Enseñansa pa Empelo pa entregamento di diploma na e prome tres alumnonan cu a termina e estudio diPedagogisch Didactisch Getuigschrift (PDG) ofreci pa FEPAexitosamente.
E graduadonan ta: Bert Wielinga (best geslaagde) Jonathan Lo y Jeandre Hessen. Personanan cu HBO of WO opleidingdespues di haal nan PDG ta bira oficialmente docente cu‘bevoegdheid’ pa duna les den e materia cu nan a studia. Tinun grupo mas di alumnonan cu ta haciendo nan stage y lo termina den 2022. ‘Pa mi tabata un honor pa por a entrega e diploma y hiba un discurso na e graduadonan, den companiadi nan famia esaki sigur tabata un momento di celebra’ e mandatario a expresa. Masha pabien na e graduadonan cu a ricibi nan diploma y danki FEPA pa e exitoso estudio.


text:
Mundialmente prijsnan ta subiendo. Problemanan den e cadena di suministro di productonan, combina cu subida di costonan di energia tin un efecto grandi riba prijsnan. E subida di prijsnan ta traduci su mes den un tasa mas halto di inflacion. Den e cuadro aki, Minister Geoffrey Wever y Oficina Central di Estadistica (CBS) a organisa un presentacion riba e tema di inflacion.
Na e presentacion aki, cual a tuma lugar diahuebs 16 di december ultimo, tabata presente Minister Geoffrey Wever, sra. Mari-Lou Lejuez-Figaroa y sr. Giovanny Ridderstaat di Bureau di Minister Wever, sra. Jane Semeleer y sr. Giantcarlo Croes (Banco Central di aruba), sra. Ronella Tjin Asjoe-Croes (ATA), sra. Tisa LaSorte (AHATA)y sra. Maria Dijkhoff-Pita (DEACI).
Durante di e presentacion, CBS a duna un splicacion amplio di e proceduranan y e metodologia cu ta wordo usa pa e observacion di prijsnan y e calculacion di e Indice di Prijs di Consumo (CPI). E proceduranan y metodologia cu ta wordo usa ta cuadra cu e recomendacionnan cu Fondo Monetario Internacional (IMF) a emiti durante nan ultimo review di e CPI di Aruba cu a tuma lugar den luna di juli di 2020. E CPI ta wordo calcula tur luna y ta duna un bista di e desaroyo di prijsnan di productonan cu hogarnan na Aruba ta consumi. Pa e luna di november, e CPI a conoce un subida di 0.6% den comparacion cu e luna di oktober. Actualmente e tasa annual ta na 3.1%.
Pa sigui e desaroyo di prijsnan, personal di CBS ta monitorea e prijs di un lista constante di productonan na diferente establecimento na Aruba, incluyendo supermercadonan, restaurantnan (fast-food y full-service), lugarnan di bende paña, hardware stores y mucho mas. Pa luna, un averahe di 7.157 prijs di producto ta wordo monitorea.
Debi na e hecho cu casi tur producto cu ta wordo consumi na Aruba ta wordo importa for di otro paisnan, e subida di prijs di productonan riba mercado internacional, tin un efecto riba e prijs di productonan na Aruba. Esaki ta wordo refleha den e subida di e CPI. Na Hulanda, como tambe na Curaçao y islanan BES, por a wak cu e subida di prijsnan tabata relata tambe den gran parti na e subida di prijsnan di awa, coriente, gas, gasoline y diesel.
Na Aruba, e sector di transporte, cual ta inclui entre otro gasoline, diesel y compra di vehiculo, a conoce un aumento averahe di 7.3% entre november 2020 y november 2021, pero e prijs di awa, coriente y gas no a conoce un aumento. Pa e motibo aki, e prijsnan na Aruba no a conoce un desaroyo similar na e prijsnan na Hulanda, Curacao y e islanan BES.
E ta sumamente importante pa sigui monitorea e desaroyo di prijsnan na Aruba. Pa e motibo aki a concorda cu tur e partnernan cu tabata presente na e presentacion, cu lo sigui traha den un manera estrecho pa haya un bista detaya di e desaroyo di prijsnan na Aruba.


text:
Awe disabra Departamento di Impuesto a cuminsa cu e otorgamento di plach’i number 2020 na publico en general y esaki ta den forma di Drive-Thru caminda publico lo no baha for di nan auto. Tur cliente cu tin e number A-1 te cu A-2000 ta por pasa awe conforme e schema di fecha y orario menciona. Esnan di A-2000 te cu A-6000 ta por pasa diadomingo.
E DIMP Drive-Thru lo ta riba e parkeerplaats di e oficina principal na Camacuri y lo start for di 9 or di mainta y lo termina pa 3 or di atardi (nonstop). Ta pidi tur cliente pa tene cuenta cu e documentonan rekeri. Esakinan ta e comprobante di pago original di DIMP y un polisa di seguro vigente. Departamento di Impuesto ta enfatisa cu e servicio di Drive-Thru ta solamente pa otorgamento di plach’i number.
Pa tur otro asunto cu no ta regarda otorgamento di plachi, manera pago of registracion di vehiculo di motor lo mester acudi den siman sea na oficina principal na Camacuri of un MFA, cerca nos caheronan durante nos orario di custumber. Aki ta sigui un skema pa e orario di servicio pa DIMP Drive-Thru valido pa e weekend aki.
Ta pidi tur cliente pa tuma bon nota di e participacion aki y ta pidi esnan cu nan plachi tin e number menciona pa haci uzo di e oportunidad. Si bo plach’i number no ta na turno, no preocupa, sigui nos anuncionan via Facebook pa e siguiente dianan di otorgamento. E otorgamento di plach’i number lo sigui den e simannan nos dilanti pero no den forma di Drive-Thru. E DIMP Drive Tru lo ta bek den servicio e siguiente weekend.


text:
Dia 3 di december proximo, Colombianonan por bishita Aruba sin visa
Sra. Miriam Dabian, directora di Turismo pa Aruba na Latino America, a anuncia ayera cu e eliminacion di visa pa Colombianonan cu kier bishita...
Supermercadonan cera pa motibo higiena y bendemento di alcohol
Autoridadnan a controla diferente supermercado den e area di San Nicolas. Nan a cera Ling Mini Market na Rooi Kochi y Famia Supermarket na...
7 deteni di organisacion criminal traficando droga
Polis a detene 7 persona di un organisacion criminal traficando droga. Esaki a sosode diadomingo caba pero awor polis a manda un relato pa...
Atraco atrobe riba luga loteria; jackpot a keda aden
Un siman despues e atraco arma riba Negro Diamente Lottery na Kudawecha, e turno diamars anochi tabata pa Thode Lottery na Sabana Liber. Bandi...
Barco pega den awanan teritorial Caribense pa falta di pago di PDVSA
Entre 15 pa 20 barco cu crudo liviano y otro tipo di componente ta para dilanti di e costa di Aruba, Corsou y e...
Protesta contra construccion brug nobo Spaans Lagoen
Mas o menos 5 ciudadano a manifesta awe mainta contra e kap di mangelnan pa cu construccion di e brug nobo na Spaans Lagoen. Cu...
Atraco riba Texaco Tanki Leendert
Diamars mainta pa mas o menos 5:00 polis a bay Texaco Tanki Leendert pa un atraco. Un homber a drenta e luga y bay...
Departamentonan di gobierno ‘no tin pura’ cu presupuesto 2016
ORANJESTAD – Faltando cuater siman pa 15 di december 2015, y un siman despues cu e ‘mester’ a drenta parlamento pa tratamento, no tin...
Malaria a yega cifra record na Venezuela na 2015
ORANJESTAD – Autoridad di GKMB a bisa di ta monitor e situacion di vector di Malaria y cu e sangura ta riba lista di...
Minister Paul Croes: A sinta na mesa cu Union Sindical Aruba
Manera Minister Paul Croes a anuncia recientemente cu lo e bolbe mesa di dialogo cu e sindicatonan pa asina sigui discuti e cambionan den...


text:
Diahuebs awor dia 1 di october, diabierna 2 y diasabra 3 di october 2020 for di 7’or pa 9or anochi, California Lighthouse un biaha mas lo ta habri anochi specialmente debi cu tin luna yen. E ultimo biaha e tabata bon atendi.
Awor debi na orario di cierre di tur lugar , e lo ta habri 3 anochi pa acomada tur hende. California Lighthouse lo ta habri pa por subi te na e top pa por disfruta e bista unico di Aruba “by night”, debi na e luna yen, tin un bista hopi bunita di iluminacion di e luna riba lama, pero tambe riba tera. Entrada lo ta solamente 10 florin pa residente.
Sigur esaki ta un bista sumamente bunita tanto pa famia, grupo di amigo of parehanan romantico. . E ‘Full Moon’ di e luna aki ta hiba e number di ‘Full Hunter”. No perde e oportunidad aki.


text:
Pronóstiko di tempu pa Kòrsou i bisindario bálido te djárason mainta 06:00 o.l., 1 di sèptèmber 2021.
Pronóstiko
Pronóstiko di tempu pa Kòrsou i bisindario bálido te djárason mainta 06:00 o.l., 1 di sèptèmber 2021.
Kompilá: djamars 31 di ougùstùs 2021, 05:00 o.l. (09:00 UTC).
Tempu: Shelu lo varia entre tiki nublá i momentunan basta nublá sigun dia ta progresá i no ta antisipá áwaseru signifikante awe
Temperatura máksimo lo alkansá 32ºC i temperatura mínimo 26ºC.
Solo ta sali 06:25 i ta baha 18:46 o.l.
Bientu: Generalmente for di ost i suak te moderá; forsa 2 te 4 (7 te 30 km/ora, 4 te 16 nudo). Prinsipalmente den dia, basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Durante dia awe nubianan na vários nivel di atmósfera lo krusa nos área lokal pero un atmósfera relativamente stabil lo mantené chèns pa awa kai abou. Mas aleu, e gradiente di preshon riba e área sur di Karibe ta ménos fuerte den e dianan ku ta sigui i lo kousa un fluho di bientu suak prinsipalmente durante oranan di mardugá.
Kondishon di laman: Generalmente moderá ku altura di olanan entre 0.5 i 1 meter (2 i 4 pia).
Sistemanan signifikante di wer tropikal: Tormenta tropikal Kate a forma ayera riba laman Atlántiko nort i ta proyektá di lo move nort riba laman ganchu na un distansia salvo di e área Karibense. Banda di e tormenta aki, tin 2 área di interes pa posibel formashon di siklon tropikal ku servisionan meteorológiko lo monitoreá durante e próksimo dianan.
Fenómeno spesial: Ningun.
Perspektiva te djaweps mainta: Ménos nublá i un wer seku lo prevalesé.
Meteorólogo: Correa.


text:
LONDON – E futbolista professional Britanico Jake Daniels te cu dialuna tabata un nomber desconoci den e mundo di futbol. Pero esey a cambia rapidamente ora cu e la anuncia publicamente cu e ta homosexual. E hungador di Blackpool FC awor ta noticia grandi. Y mas ainda ta e sosten cu e ta ricibiendo, cu ta enorme. Entre esnan cu a sostene, ta e prome minister Britanico Boris Johnson y ex futbolista Gary Lineker y e internacional Harry Kane. Nan ta haya cu e futbolista di 17 aña tin hopi corahe y lo sostene. Ta un aña pasa cu e prome futbolista homosexual a keda revela, cu ta Josh Cavallo di Australia. Nunca antes un futbolista professional a admiti di ta homosexual.
MIAMI – Despues di un siman di anticipacion, e disturbio conoci como Ciclon Potencial #2 a bira Tormenta Tropical Bonnie. E momento cu a nota un circulacion tabata awe mainta despues di 8'or , -cu ainda National Hurricane Center tabatin'e registra como un potencial-, unda cu a localisa e tormenta 230 miya oost zuid oost di Nicaragua, cu un velocidad di 40 miya pa ora y moviendo west cu velocidad di 20 miya pa ora. E tormenta a causa hopi comocion pa islanan ABC, unda cu a prepara pa su pasada como un tormenta, pero esaki danki Dios no a materialisa y e la hala y no a haci daño particular. A pronostica si cu ta despues cu e pasa nos, cu e lo por a haya e forza necesario debi na e condicionan y ubicacion mas den laman cayente y sin estorbo di tera.
MIAMI - E avion military Mericano tipo Hurricane Hunter, NOAA 42, di apodo ‘Kermit’, a lanta buelo di Merca diadomingo mainta direccion Barbados, unda cu lo prepara pa e mission pa vigila e tormenta di nomber 94L, dialuna merdia. Un di dos mission ta programa pa diamars mainta. E avionan aki ta specialisa pa bula den e tormenta y ta ekipa pa colecta dato necesario pa cu e tormenta. E intencion ta pa e scientificonan abordo colecta data importante pa cu e tormenta aki cu tin potencial pa bira e di dos tormenta of horcan di temporada aki, cu nomber Bonnie. E hecho aki ta mustra e seriedad di e tormenta aki, pa un avion wordo manda den dje y vigila esaki. Te cu diadomingo atardi, e chensnan pa desaroyo tabata 70%, cu impacto riba islanan Caribense di e.o. Trinidad y Barbados, birando un hecho entre diamars y diaranson.
WASHINGTON – Corte Supremo di Merca a anula e ley historico di permiti abortus riba nivel nacional conforme e sentencia di Roe vs Wade di 50 aña pasa. Esaki ta nifica cu cada estado independientemente por dicidi riba e derecho di aborto. E sentencia ta uno historico cu por tin consecuencia grandi pa varios estado cu automaticamente lo haci aborto illegal. E sentencia tabata 6 voto pro y 3 contra. E ley ta mantene e ley di Missisipi cu ta prohibit tur aborto unabez pasa 15 siman, cu algun excepcion medico.
ORANJESTAD – Un ola tropical riba e parti oost di oceano Atlantico ta wordo vigila di cerca pa National Hurricane Center. Ainda e ta produciendo un serie di yobida desorganisa hunto cu tormenta. E condicionan Ambiental ta aparece bon pa desaroyo di e sistema aki den e proximo dianan. Ta premira cu e por desaroya den un depression tropical na comienso of mitar di otro siman. E ta moviendo den direccion di laman Caribe cu velocidad di 16 miya pa ora, y e chens pa formacion dentro di 5 dia ta basta halto, poni na 60%.
\WASHINGTON – Varios aeroliña Mericano mester scrap nan buelo of laga cierto rutanan completo cay debi na un escases di piloto. Asina e portal luchtvaartnieuws.nl ta raporta. Aeroliñanan manera American, Delta, United a kita di aeropuertonan chikito di nan ruta. Durante e crisis di corona un cantidad di piloto a keda sin trabou pero aworaki cu cos ta drechando, tin problema pa atrae piloto. Cierto aeroliñanan a cuminsa ofrece aumento di salario pa asina hacie mas atractivo. Otro aeroliñanan manera Southwest tambe tin problema. No ta conoci si e problema aki lo afecta Aruba. A tuma contacto cu representantenan di turismo di Aruba pero no a logra contacto ainda.
DEN HAAG – Gobierno Hulandes ta bay corta den e cantidad di buelo na Schiphol. E mester entrega por lo menos 10%, y ta papia di por lo menos 50 mil buelo menos pa 450 mil buelo pa aña. Asina fuentenan gubernamental ta raporta na media Hulandes diahuebs. Banda di e caos cu personal, tin tambe e problema awor di exceso di zonido cu ta mas serio cu inicialmente a pensa.


text:
Un biaha mas medaya pa Aruba
Kyra ta logra medaya di Brons den Solo Liber
Kyra Hoevertsz ta logra un biaha mas medaya di brons pa Aruba. Awe tabata e Solo Liber den e deporte di Natacion Artistico y a drenta di 5 den e piscina.
Kyra a subi escenario hopi sigur di su mes y ta desplega un tremendo coreografia den piscina. Cu un puntuacion di 76.5667 ta keda despues di Mexico cu a gana oro y Colombia cu e medaya di silver.
Asina aki e atleta Hoevertsz ta bira e atleta mas decora cu tres medaya pa Aruba den e Weganan Centroamericano y del Caribe cu dos medaya logra aki na Barranquilla y uno na Veracruz cuatro aña pasa.
Pabien Kyra🥉


text:
E conocido di polis, Pinki, no ta wanta un paranda. Diasabra anochi un poco prome cu 8:00 pm polis a top’e drumi cant’i caminda den Hendrikstraat, cerca di e crusada cu John G. Emanstraat. Nan no sa si tabata na bida of no, mirando cu e tabata drumi plat na suela. Ora polis a acerc’e, a resulta cu ta burachi e ta atrobe.
E tabata drumi tur na sanger. Man y nanishi tabata herida y cubri cu sanger. Pa su propio siguridad a opta pa deten’e y transport’e pa ward’i polis. No ta prome biaha cu polis ta atende cu e figura ‘ki. Pinki ta bebe asina hopi cu e ta lubida caminda cas. Cualkier pida acera e topa, e ta benta su curpa y drumi te ora polis topa cu ne.


text:
ORANJESTAD: Dialuna atardi a yega informacion di preocupacion di mayornan cu lo elimina opleiding di IT. Pa loke ta trata opleiding di IT, esaki ta sigui normal y no lo wordo elimina.
Tin dos opleiding: Allround Medewerker IT y Expert IT system and devices. Pa loke ta trata e informacion cu lo reduci e cantidad di ‘Culinary Arts’, tampoco ta berdad. E cuponan ta igual na e cantidad anuncia.
Mester corigi e informacion treci dilanti cu ta wordo haci sin base y ta lamenta cu ta purba na trece intrankilidad na un forma innecesario.


text:
“Dios ta amor…. y amor ta Dios,
Maske mi no ta na e mundo aki mas,
tur dia lo mi ta banda di boso curazon,
Mi ta alaba bo Dios pa tur bo obranan”
Salmo 33
Cu tristeza den nos curason, pero conforme cu boluntad di Dios y agradecido pa tur locual cu ela nifica pa nos, nos ta participa fayecimento di
SR. JOZEF WEBB
mihor conoci como “Cheppy” i/of “Josep”
na edad di 81 aña
Na nomber di su esposa stima:
Theresita “Chita” Webb-Boekhoudt
Su yiunan stima:
†Junior “Juni” Webb
Evelyn Webb y Ismael “Esy” Werleman
Giovanni y Tricia Webb-Federici
Manera yiu:
Guillermo “Gem” de Cuba y famia
Su nietanan stima:
Eviliënne Werleman
Katie Webb
Su nieto stima:
Dante Webb
Su suegra:
Patricia “Patsy” Federici y famia na USA
Su swanan:
Jose Perez y famia
Mario Boekhoudt y famia
Su cuñanan:
Imelda Webb-Arends y famia
Maria Boekhoudt
Annie van der Biezen-Boekhoudt y famia
Zitha Dijkhoff-Boekhoudt y famia
Sofia y Lindo Hernandis-Boekhoudt y famia
Filomena y Maiky Bislip-Boekhoudt y famia
Su ihanan:
Guillermo de Cuba; Delfino Young; Adolf de Cuba; Mirto Lacle;
Tommy Lacle, Federick van der Biezen y Judith von Oerthel.
Sobrina y Sobrinonan, Primo y Primanan, Comer y Compernan y demas famia: Webb, Boekhoudt, Werleman, Federici, de Cuba, Perez, Arends, Maduro, van der Biezen, Dijkhoff, Hernandis, Bislip, Daal, Boekhouder, Lacle, Antonette, Young, Ruiz, Lee, Everon, Giel, Figaroa, Croes, Lampe, Carrasquero, von Oerthel, Zambrano, Trimon, Statia, Rodriguez Sanchez y famianan na Curaçao, Bonaire, Santo Domingo, Hulanda y USA ta invita tur amiga y amigonan cu ta mucho pa menciona, bisiñanan, ex-coleganan di Elmar, Instaladornan, su team di futbol cu semper e la stima SV Juventud Tanki Leendert y tur conocirnan pa asisti na e acto di entiero.
Oportunidad pa condolencia: Aurora Funeral Home diahuebs 16 di juni 2022 for di 7:00pm-9:00pm.
Acto di entiero ta tuma lugar diasabra 18 di juni 2022 di 9:00am pa 11:00am na Aurora Funeral Home despues saliendo pa Santana Catolico na Noord.
Nos kier a pidi disculpa si den nos tristesa nos por a lubida un of otro famia.
Despues di entiero nos no ta ricibi bishita di condolencia na cas


text:
Varios polis a bay eynan en busca di e baldadinan ey
Diaranzon anochi a drenta informe di cu baldadi nan ta bombardeando e truck di bombero cu piedra na Seroe Patrishi, mesora a dirigi patruyanan na e sitio. Hasta helicopter a bay na e sitio lusando for di ariba. Na yegada di e patruyanan nan a ser informa cu e piedranan tabata bini for di un cas poco mas panort di unda e bomberonan ta. Polis a busca den e area pero no a logra encontra cu nan. Entretanto bomberonan a logra paga e candela despues a drenta un otro informe di cu e sospechosonan lo ta pariba di e santana na Seroe Patrishi. Polisnan a rondea den full e area pero no a encontra cu ningun persona.


text:
Wendy’s ta anuncia e gran apertura riba diabierna 24 di September 2021 di e di cinco Wendy’s restaurant na Aruba, situa na Santa Cruz.
[STA. CRUZ, September 25] Despues di 32 aña di existencia na Aruba, Wendy’s ta orguyoso pa anunciainauguracion di nan di cinco localidad y e empleadonan ta hopi contento di por ricibi nan clientenan na nan restaurant nobo na Santa Cruz. Ariba e dia di inauguracion, clientenanlo ricibi un Jr. Frosty gratis cu cualquier compra durantefull e dia . Wendy’s su influencers nan lo ta bai ta celebrando e inauguracion di e localidad nobo cu varios“giveaways” pa nan siguidornan.
Nos restaurant tin un area di come hopi acogedor, camindaclientenan por relaha y haña Wendy’s su “signature square burger”, trahá na e mesun momento cu e wordo pidí y sirbicayente for di grill cu un servicio rapido. Nos restaurant nobo tambe tin drive-thru pa un servicio cómodo.
Wendy’s ta ofrece un special di Santa Cruz pa tres dialargo., obtenibel exclusivamente na e filiaal di Sta. Cruz. E Sta. Cruz special ta “Dave’s Single Combo” pa solamenteawg.10!
Nora Rivera, Managing Director di Wendy’s ta bisa: Nos taasina contento y no por warda pa nos clientenan fiel bin gosa di nos restaurant nobo y pa brinda mas Wendy’s nanos hendenan na Aruba.
E inauguracion di nos localidad nobo ta ilustra cresementodi e metanan di Wendy’s y e team ta orguyoso pa ofrece, cuminda di calidad halto na e pueblo di Aruba y tur subishitantenan.
Wendy’s ta un franchise Americano di un restaurant cu servicio rapido cu a wordo fundá pa Dave Thomas naColumbus, Ohio. Wendy’s Sta. Cruz ta di cinco restaurant na Aruba desde e prome localidad di Wendy’s cu a habri 32 aña pasá.


text:
Temporada di fin di aña Ta bon pa tene na cuenta lo siguiente
Temporada di fin di aña Ta bon pa tene na cuenta lo siguiente
Oranjestad, 28 di December 2021- Aruba: Fin di aña ta den porta y nos tur ta contento di por celebra esaki cu nos tradicionan di come cosnan dushi na famia te cu core cu tur fuku y bisa ayo na e aña 2021.
Cu tur e celebracionan aki, nos di Departamento di Salud Publico, kier enfoka riba celebra un fin di aña na un manera responsabel.
Uzo di alcohol durante temporadanan festivo, ta consehabel pa no abusa di esaki y ta conciente cu si bo ta bebe no stuur. Tambe no ta consehabel cende klapchi bou influencia di alcohol.
Temporada di klapchi ta uno di hopi alegria pa henter famia. Pa mantene e celebracion aki responsabel, no lubida di sigui e siguiente consehonan aki:
- Muchanan bou di 18aña, cende klapchi den presencia di un mayor of adulto,
- Hasi uzo di protecion pa orea, esaki ta especialmente importante pa muchanan bou di 14 aña di edad,
- No pone ningun klapchi ni mecha den bo saco di carson y ni tas,
- Tuma suficiente distancia entre abo cu e klapchi, por lo menos 8 meter,
- No cende klapchi directamente desde bo man. Semper hasi uzo di un mecha,
- No tira klapchi riba otro persona y tampoco riba mascota,
- No cende un klapchi atrobe si e no a sende e prome biaha,
- No experimenta cu klapchi,
- Tira awa riba tur klapchi prome cu hasi e area limpi.
Siguiendo e consehonan aki, bo por ta sigur cu abo y bo famia lo tin un cambio di aña “safe” y alegre.
Nos di Departmento di Salud Publico ta desea Aruba henter un fin di aña responsabel y un bon comienso di aña 2022 yena cu dicha y prosperidad.


text:
Awe mainta durante un conferencia di prensa, parlamentario di fraccion AVP, sr. Arthur Dowers ta papia di e maneho di despedida di gobierno, caminda e ta bisa cu ta señala cu pa ‘friends & family’ lo keda acomoda of yuda.
E ta bisa cu ta di lamenta mirando cu esnan cu ta operando pa e pais ta manehando Aruba na e momento aki pa firma y nombra hende pa nan tin puesto ‘firma e vutregeling’.
Segun sr. Dowers ta bisa cu gobierno a cuminsa e opleiding pa hurista, cu nan no tin consehero legal y ta dunando nan vut. “Con ta posibel pa baha gasto y ta regla vut pa friends and family.”
E ta bisa cu esnan cu ta gobernando ta haciendo tur cos robes. “Con por ta posibel cu tin primonan bou departamento cobrando 10.000 y hobennan studoa cu preparacion no tin trabou. Famia aki ta cobra mas cu tur director, frontliners. Imposibel pa e cosnan aki pasa den pais.”
Di parti sr. Dowers, e ta bisa cu minister di husticia no ta haciendo di pais tur e promesanan cu a haci, ‘nada no a cumpli’. “Ta bezig cu e prison nobo mas cu 15 aña, pero esey no ta confronta cu e realidad di mal maneho.”
E ta bisa cu un prison nobo no ta e solucion, e ta alivia pero e ta mas complica pa pone un programa y no por keda sconde tras di un prison bieu ‘e prioridad ta robes’.
“Plan traha, pero nada ehecucion, no ta mira progreso. Nada no ta cambia. Ta keda bay atras so. Ta priminti pero no ta cumpli. E nombracion di famia y frinds ta keda bin pero esey no ta kita probresa of hamber cu tin.”


text:
Eksitoso kurso di rekapasitashon di KNVB pa entrenadó hubenil
Resientemente, komo parti di e programa edukativo di FFK den kooperashon ku KNVB, a tuma lugá un kurso di rekapasitashon pa entrenadónan hubenil di kategoria U-11, U-13 i U-15. Nico Labohm, instruktornan di KNVB tabata esun ku tabata enkargá pa duna e kurso aki.
E kurso a kuminsá djaweps 12 di yanuari i a terminá djadumingu 15 di yüli, pues e ta tin un durashon di 4 dia.
E tópikonan ku a keda trata durante e kurso aki tabata prinsipionan di futbòl moderno ku ta importante den desaroyo di hóben nan di kategoria nan aki. Tambe a trata desaroyonan tékniko di e hungadónan ku nan profilnan i e slekshonamentu di e hungadónan.
E kurso a ser repartí den 2 parti. E promé parti tabata esun práktiko i despues a tuma lugá e segundo parti kual tabata esun teorétiko. Djadumingu riba e delaster dia di e kurso aki tatin un festival di futbòl. Durante e festival aki e kusistanan a pone den práktika tur loke ku nan a haña durante e kurso.
E kurso aki tabata supsidiá pa FFK i KNVB i a konta ku partisipashon di 45 persona ku a kab’é ku éksito i a haña nan sertifikado di KNVB. Awó nos por bisa ku e famia di futbòl ta konta ku 45 entrenadó hubenil ku konosementunan nobo den e ámbito di futbòl ku lo keda ehekutá riba tereno.
FFK ta hasi un apelashon na e kursistanan ku no ta pertenesé na un klup ainda, pa djòin un klup di FFK pa yuda desaroyá i engrandesé e deporte di futbòl!
FFK ta deseá tur e kursistanan aki éksito i pabien ku nan logro!
Banda di e eksitoso kurso aki, djamars 17 di yanuari último, e mesun instruktor di KNVB Sr. Nico Labohm a duna un presentashon na tur entrenadó i representantenan hubenil. E presentashon aki tabata kontené un analisis di KNVB riba e kampionato hubenil, desaroyo di talentonan, edukashon di futbolistanan hubenil i tambe un konsepto pa Kòrsou ta un akademia nashonal di futbòl den futuro. Nan a splika nan plan pa ku e akademia nashonal aki den detayes i tambe e metodonan ku nan lo usa pa reklutá hungadónan ku ta resaltá. Pues e dirigentenan hubenil ta tin un anochi hopi interesante kaminda nan por a debatí i interkambiá riba e diferente tópikonan ku a keda tresé dilanti riba e anochi aki.
**************LIKE COMMENT SHARE **************
#wdb #wegadibala #wdbsport


text:
Kralendijk – Awor sí renobashon di matadero ta bai kuminsá. Desvelo di un bòrchi dilanti di e edifisio na Kaminda Lagun tabata e señal simbóliko pa kuminsá ku esaki. Ku e renobashon Boneiru ta haña un matadero ku ta kumpli ku tur eksigensia moderno riba tereno di siguridat di alimento i salubridat públiko. Ta bini tambe mas atenshon pa bienestar di e animalnan ku nan ta trese matadero.
E matadero ta un parti importante di e departamento veterinario ku resientemente nan a establesé. For di firmamentu di e akuerdo intergubernamental na aña 2018, Entidat Públiko Boneiru i ministerio di Agrikultura, Naturalesa i Kalidat di Alimento a hasi palabrashon pa renobá e matadero. Pa medio di establesé un departamento veterinario Entidat Públiko Boneiru ta sòru pa duna habitantenan un mihó servisio. Esaki ta kana huntu ku e plan pa profeshonalisá krio di kabritu i agrikultura.
Entidat Públiko Boneiru a duna enkargo pa renobashon di e matadero. Entidat Públiko Boneiru i ministerio di Agrikultura, Naturalesa i Kalidat di Alimento huntu ta paga e renobashon. Streefkerk + Architects, ku alabes ta bai duna guia na e renobashon, a pinta e matadero nobo. Dimi Construction bv ta ehekutá renobashon di e matadero. E trabounan ta kuminsá den e di tres kuartal di e aña akí. Otro aña e matadero nobo mester ta kla.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Pa Aruba ta sumamente importante pa comprende cu Citgo Aruba ta parti di e totalidad di Citgo y cu personanan cu tabata motibo pa e investigacion hudicial den Citgo, tabata partner di negociacion pero tambe di realisacion di e proyecto na Aruba.
Mundo internacional di financia tabata tuma nota di e desaroyonan den e compania Venezolano cu a duna mas motibo pa nan duda den seriedad di pais y gobernacion di Aruba, segun informantenan cu DIARIO a acerca ayera.
Pa basta tempo nan a duna e conseho na DIARIO, manera a wordo publica na varios ocasion, tabata pa miho Aruba pone un fin na e relacion cu Citgo cu nunca e pais no mester a crea. For di momento cu a bira conoci cu gobierno Mike Eman a firma e acuerdo cu Nicolas Maduro, mundo di inversion internacional tabata tin hopi duda den e proyecto.
Ayera Citgo mes tambe a reconoce cu e situacion ta hopi preocupante. For di momento cu Husticia a dagvaard e compania, nan a laga un experto investiga documentonan di e periodo den cual un comerciante lo a haya facilidad pa haci loke e kier den Citgo a cambio di mas cu 600 Miyon Dollar, segun e presidente di Citgo a bisa.
Gerencia nobo di Citgo a informa su empleadonan cu a dagvaard Citgo dos siman pasa, pues den mes tempo cu noticianan tabata bisa cu Citgo ta interesa pa sigui cu negoshi cu Aruba. DIARIO a publica e informacion di e interes di Citgo cu hopi reserva pa su lectornan, ya cu tambe DIARIO a publica di e caso di e comerciante Gonzalez cu a admiti corupcion cu Citgo pa medio di miembro halto di gerencia na 2012 y 2013.
Segun informantenan cu a percura pa DIARIO por a informa Aruba for di un aña pasa di tur e sucesonan cu awor lamentablemente Aruba ta bira victima, mester yega un fin na e proyecto cu a introduci na 2016 na Aruba.
For di prome momento nomber di Aruba tabata rondona cu duda riba plataforma internacional debi na e parti financiero y economico. Despues cu acusacionnan criminal a cuminsa aumenta na cantidad, e seriedad di Aruba pa atrae inversionista ta mas na duda.
Mientrastanto un medida cu mester tuma awor ta encera pa yega na un solucion pa e mercado di combustibel cu tambe a saca for di man di Valero y entrega na Citgo. Por bisa cu no tin acuerdo mas cu Citgo, pero si ta permiti pa e alma di economia di Aruba keda den man di e compania cu mester a ricibi petroleo y gas di PDVSA cu no tin ni pa Venezuela mes.
Esaki semper y cuando Husticia di Merca permiti ya cu e ta parti di e totalidad di e negoshi di Citgo.
Informantenan di DIARIO mas cu nunca ta kere cu Citgo tabata e desgracia economico mas grandi cu Aruba a conoce y cu mester pone un fin na e proyecto aki. Mester tene cuenta cu Aruba por ta parti di e investigacion debi na e placa cu a circula entre Aruba, Merca y Venezuela pa medio di Citgo y relacionnan cu tabata tin entre Aruba y Citgo.
Un situacion hopi penoso por ta resultado di ultimo desaroyonan pa Aruba cu lo forma parti di e investigacion internacional. Segun informantenan mescos cu Citgo mes a start su investigacion, na Aruba tambe mester duna inicio na un investigacion.


text:
Dos persona di Guatemala y dos Mexicano ta den esnan cdi 19 persona cu nan curpa a keda haya na zona rural di Santa Anita di municipio di Camargo, na Tamaulipas, Mexico, segun e prome identificacion di victima informa.
Na un comunicado di fiscal general di husticia cu a informa e famia di esnan identifica geneticamente. Den e mesun comunicado ta indica cu e 19 persona cu a fayece, 16 di nan ta hende homber, un femenino y dos ta pendiente pa ta preciso mirando e grado di calcinacion.
Investigacion na México y Guatemala
E identificacion di e curpa di parti autoridad mexicano a bin dos dia despues di cu habitante di municipio di Comitancillo, na Guatemela a denuncia cu nan a perde contacto cu 13 di nan habitante cu a sali pa emigra di forma iregular na Merca. Nan tabatin miedo cu e persona nan aki lo ta entre victima cu a haya na Tamaulipas.


text:
Oranjestad-For di principio di e siman aki, y mirando e declaracionnan di minister Bermudez, nos por a tuma nota cu e relacion entre Hulanda y e “braafste jongetje van de klas” a empeora. En bez cu Mike E. y su gang acepta nan traicion, baha e gobierno y yama eleccion nobo, nos ta mira cu e makinaria di propaganda à la NAZI di tempo di Hitler a cuminza draai.
Nos por a mira un hala di fantocheria di plannan, MOU’s atrobe. Awor San Nicolas mester bira e ciudad di Graffiti; un ciudad cu tabata un ciudad industrial, ta ser baha te eynan.
Colmo ta ora nos tuma nota di e declaracion di e “rioolrat” Baba, na unda cu e ta bisa cu for di 2010 Hulanda ta poniendo presion. E homber aki mi tin cu admiti, cu e tin curashi.
Mi a bay busca den mi file, y mi a encontra varios articulonan, cartanan cu mi a manda pa 2de Kamer, pa Donner, pa Plasterk, pa Parlatino, pa e Comision di De-Colonizacion di Nacionnan Uni, etc. etc., na unda mi a denuncia esaki. Mi a denuncia esaki personalmente den presentacionnan cu mi a haci den 2de Kamer y na Parlatino, na unda e representantenan di AVP a bay asina leu di yama mi pa traidor!! Cu Hulanda no ta haciendo nada malo, cu Hulanda ta actuando corecto, ta simpelmente ta deseo di un gobierno cu tin un mayoria absoluto y un mandato cla di e pueblo. Y awor e “rioolrat” aki kier tira santo den wowo di e pueblo aki.
For di tempo cu a firma e acuerdo cu nan amiguisimo Donner, e traidor Mike E. y su “handlangers” dia 27-10-2011, a bay di acuerdo cu lo entrega nos autonomia tanto riba tereno financiero como riba tereno hudicial. A bay eens cu e “randvoorwaarden” poni den e rapport di Donner “Toekomst van het Koninkrijk”. Pa ser exacto, e randvoorwaarden ey ta poni riba pagina 16 y 17 den dicho rapport.
Nos no mester lubida e acuerdo di “Diahuebs Santo” unda e dos traidornan Mike E. y Mike de M. a bay di acuerdo cu lo tuma medidanan contra e pueblo, pa asina ey nan por bay fia placa riba mercado internacional na un interes hopi abou.
Y nos no mester lubida e acuerdo di dia 3 di juli 2014, na unda e traidor Mike E. un biaha mas, pero e biaha aki na un manera mas concreto, a invita CFT pa bin haci e investigacion riba nos situacion financiero. Ta interesante pa pidi e grabacionnan cu Plasterk a bisa cu tin, cu na su debido tempo e lo haci publico. Eyden Mike E. a bisa cu e lo acepta cu CFT por bin Aruba. Su voz lo ta un otro prueba con TRAIDOR e ta.
Ta tempo pa core cu e traidornan aki den bon of den malo. Bin cu un gobierno transitorio cu mester trece cambionan fundamental den nos leynan. Mester bin cu reglanan estricto pa garantisa cu NUNCA mas, politiconan malbado, masacra nos pais.
Hunto cu e leynan aki pa garantiza cu nos pais lo ser goberna a base di principionan di “GOOD GOVERNANCE”, mester bin cambionan fundamental den nos leynan electoral. Esaki mester socede den 6 luna y yama eleccionnan nobo.
Y e gobierno nobo mester bay acudi back cu Hulanda pa trata di recobra no solamente confianza pero tambe nos autonomia, cu e traidor Mike E. y e gang di co-traidornan a entrega na politiconan Hulandes pa nan impone medidanan contra nos pueblo pa motibo di e gobernacion y gobierno malbado, cu e mesun politiconan Hulandes aki tur e tempo, a apoya deliberadamente.
No por ta asina cu NUNCA a tuma e advertencianan cu a ser manda pa nan, na serio, y a permiti pa e gang di traidornan di AVP haci y deshaci, y awor kier bin hunga Pontius Pilatus, y bin tuma medida contra nos pueblo.
Nos mester uni y exigi di Hulanda tambe un splicacion di nan actitud pasivo y esun di ignora e advertencianan.
Aruba y su pueblo so no por ser poni riba e tabernakel di sacrificio pa motibo di un set di politiconan sin escrupulo y malbado, acesora y yuda dor di sindicatonan y gremionan commercial, cu a percura pa e situacion deplorabel cu nos ta aden awor.
Hamas nos por acepta esaki. Ta p’esey Aruba merece un gobierno cu ta consisti di hendenan cu curashi y determinacion pa enfrenta e situacion aki cu tur serenidad y seriedad, pa nos sali menos herida cu ta posibel.
Nos ta pidi e parlamentarionan di AVP, pa un biaha, tuma un postura patriotico, pro Aruba y pro Pueblo, y para e trein di desaster cu ta biniendo den tunnel, y stop di pensa riba partido. E malbadonan, traidornan y e hendenan sin escrupulo aki, NO por keda den gobierno ni un dia mas.
Mester haci tur loke ta den nos alcanse, den bon of den malo core cu nan y lihe, pasobra NO por confia Mike E. di keda na poder ni un seconde so. Mike E. a demostra mescos cu su ruman Henny E., di ta rencoroso y vengativo, y no lo bay acepta sin mas un perdida di cara atrobe, si Hulanda impone un Algemene Maatregel van RijksBestuur.
Mike E. lo trata na tur forma di ehecuta un maniobra cu lo por hinca Aruba den mas problema ainda. Aki mester tene na cuenta e presentacion cu su aliado hulandes Brinkhorst (ex-minister pa e partido D66) a tene recientemente na Hulanda, na unda e a conseha gobierno di Aruba pa evalua e posibilidad di mehora e relacion cu Europa door di laga su LGO status cay y escohe pa e UPG status.
Mike E. ta comporta su mes awor aki manera un bestia herida cu ta bira mas peligroso ainda.
Ta importante pa nos pueblo compronde e comportacion di Mike E. bon, y stop e bagamunderia di su gobierno, pasobra ta e pueblo so por scapa loke por ser scapa ainda!!!
Den nomber di Union Patriotico Progresista – U.P.P.


text:
Segun Jossy Kock di DOW, kende ta encarga cu e parti di Green Corridor, e schedule actualmente nan ta druk bezig preparando pa asina e rotondenan por keda cla tambe na tempo cu ta stipula den e planning cu nan tin.
Kock a agrega cu referiendo na e contract, cu e contratista tin cu cumpli cu cierto exigencianan. Personanan cu ta haci tipo di controlnan cu tin cu bay demostra e calidad, compara cu loke tin para den contract, si nan no por cumpli cun’e, no tin pago riba esey. Berdad cu e parti na unda cu e wegmarkering a bay malo, cos den trabao por bay malo. Esey a combersa cu e contratista. Nan tabata tin un fayo tecnico di nan banda cu esey a bay malo, pero tin cu tene na cuenta cu locual cu a wordo poni ta temporalmente. Esaki lo bay wordo removi y poni adecuadamente manera cu e mester ta y e tin cu cumpli cu e rekisitonan cu ta poni den e contract. Si yega asina leu cu e no ta cumpli cu e rekisitonan den e contract, ta nifica cu caminda no por wordo poni disponibel pa Gobierno di Aruba, cual ta nifica cu si e periodo cu e mester a entrega e proyecto a pasa cu ainda e caminda no ta disponibel, ta nifica cu e ta haya boetepunten, e lo mester paga boet riba dje, cu e mester cumpli cu tur e rekisitonan, cual un di nan ta, cu tin cu cumpli cu e calidad cu ta para den e contract.
Kock a agrega cu ta fastioso pa trafico, pero e contratista tin un planning general. Manera cu e caba cu esaki lo concentra pa caba riba e rotonde di Mahuma. E mesun sistema di desvio cu tin awor aki na Sero Tijshi lo bay sosode tambe na Mahuma. E intencion ta pa caba cu e rotonde di Sero Tijshi unda cu ta conecta e caminda cu tin traha caba na Barcadera, pa asina cuminsa cu e trafico di Barcadera, mande riba caminda principal, pa asina por cuminsa tambe cu e otro parti di e rotonde di Mahuma.


text:
Diahuebs Prome Minister mr. Evelyn Wever-Croes tabata un di e ministernan cu a acudi na ImSan na San Nicolas pa tuma e di tres vacuna, cual ta e booster shot.
Nos mandatarionan a bay vacuna, pa asina demostra e importancia di vacuna ta. No solamente vacuna, pero e posibilidadnan cu tin pa cu e bus, e unidad mobil cu ta yuda pa yega na mas luga posibel. Actualmente e booster ta disponibel pa e personanan di 30 aña bay ariba, y prome minister ta haci un inivtacion na tur esunnan cu tin tur dos vacuna y cu a vacuna mas di tres luna pasa, pa bin ImSan na a unidad mobil pa asina por bin vacuna. Prome minister a bisa cu e bus lo keda un par di dia mas na ImSan, pero e duracion ta depende di cuanto interes tin pa vacuna na e unidad mobil.
Minister Arends a cuminsa na bisa cu e motibo pa cual nan a bin ImSan hunto cu su coleganan minister, Endy Croes y Minister President mr. Evelyn Wever-Croes, pa tuma nan booster shot. Esaki ta muestra cu nan ta proteha nan mes y di e forma aki comunidad tambe por haci uzo di e facilidad, mirando cu e bus ta duna un tremendo servicio.
Den e ultimo dianan, e bus a bin ta atende cu e comunidad na San Nicolas, cual Minister Arends ta reconoce e tremendo trabou desplega. El a haci un apelacion na e comunidad pa asisti na un di e localidadnan cu tin, cu ta duna e booster shot, pa proteccion di un y tur. Door di vacuna, Aruba lo por surpasa tur e retonan actual. Pa un relato mas amplio, lesa TREMPAN.


text:
les di Sabbatskol
otro idioma
Les di sabbatskol kuartaal 2, aña 2022, Titula: GÉNESIS
Les 7: E Pakto ku Abraham
E Señal di e Aliansa Abrahámiko
Lesa pa e siman aki:
Génesis 15-19:29; Rom. 4:3, 4, 9, 22; Gal. 4:21-31; Rom 4:11; Rom. 9:9; Amos 4:11.
TEKSTO PRINSIPAL:
I Abram a bisa: 'O Señor DIOS, kiko lo Bo duna mi, siendo ku mi no tin yu, i ku ta Eliezer di Damasko ta e eredero di mi kas?"' (Génesis 15:2).
djamars, 10-05-2022
Lesa Génesis 17:1-19 i Romanonan 4:11. Kiko ta e nifikashon spiritual i profétiko di e rito di sirkunsishon?
E falta di fe di Abram, manera nos ta mira den e storia anterior (Génesis 16), a kibra e fluho di Abram su biahe spiritual ku Dios. Durante e tempu ei Dios tabata ketu. Pa promé biaha awor, Dios ta papia ku Abram atrobe. Dios ta rekonektá ku Abram i ta tres'é bèk na e punto ora El a sera e aliansa kuné (Gén. 15:18).
Awor, sinembargo, Dios ta dun'é e señal di e aliansa ei. Eruditonan a diskutí e nifikashon di sirkunsishon pa hopi tempu, pero pasobra e rito di sirkunsishon ta envolví deramamentu di sanger (wak Eks. 4:25), por komprend'é den konteksto di sakrifisio, ku ta nifiká ku a atribuí hustisia na dje (kompará ku Rom. 4:11).
Ta signifikante tambe ku ta deskribí e aliansa akí, indiká pa sirkunsishon, den·términonan ku ta mustra bèk na e promé profesia di e Mesías (kompará Gén. 17:7 ku Gén. 3:15). E paralelo entre e dos tekstonan ta sugerí ku e promesa di Dios na Abram ta konserní mas ku solamente e nasementu físiko di un pueblo; e ta kontené e promesa spiritual di salbashon pa tur e pueblonan di tera. I e promesa di e "aliansa eterno" (Gén. 17:7) ta referí na e obra di e simia mesiániko, e sakrifisio di Kristu ku ta sigurá bida eterno na tur ku reklam'é pa medio di fe i tur loke fe ta enserá (kompará Rom. 6:23 i Tito 1:2).
Kuriosamente, e promesa akí, di un futuro eterno, ta kontené den e kambio di nòmber di Abram i Sarai. E nòmbernan di Abram i Sarai tabata referí solamente na nan státus aktual: Abram ta nifiká 'tata eksaltá' i Sarai ta nifiká 'mi prenses' (e prenses di Abram). E kambio di nan nòmbernan den 'Abraham' i 'Sara' tabata referí na futuro: Abraham ta nifiká 'tata di hopi nashon' i Sara ta nifiká 'e prenses' (pa tur hende). Di forma similar, pero no sin algun ironía, e nòmber di Isak ('e lo hari') ta un rekordatorio di e harimentu di Abraham (e promé harimentu registrá den Skritura, Gén. 17:17); e ta un harimentu di duda òf kisas, di asombro. Di kualke manera, aunke el a kere den loke Señor a primintié klaramente, Abraham ainda tabata lucha ku biba den fe i konfiansa.
Kon nos por siña sigui kere asta ora, tin biaba, nos ta lucha ku e kreensia ei, manera Abraham a hasi? Di kon ta importante pa nos no entregá, apesar di momentonan di duda?
80


text:
Programacion di vakantie MANA 2022
E aña aki Museo Arqueologico Nacional Aruba-MANA ta ofrece diferente posibilidad pa muchanan pasa un dushi rato den vakantie grandi. E aña aki e programacion lo tuma lugar mas tanto na Klooster di Imeldahof na Noord, unda MANA tin e exposicion temporario Lasonan Caribense.
Manera ta custumber ta ofrece un programa pa camps of otro grupo di vakantie. E programa aki ta di maximo 2 ora y ta tuma lugar den aire liber na Klooster di Imeldahof. Pa esaki ta pidi un suma chikito pa participacion di e grupo y tin un par di fecha so ta habri ainda na juli y augustus.
Ademas MANA ta ofrece su mes un programa cu e tema “Tras rastro di Indjan den Caribe”, cu actividadnan aventuroso, creativo y educativo den hardin di e convento na Noord. Dor di actividanan manera wega den aire libre, traha obra di man y mas, e muchanan lo siña tocante e indjannan den Caribe. Nan lo haya sa tocante e similaridadnan entre nos indjannan y e otro indjannan den Caribe, con nan tabata biba, con nan tabata intercambia materialnan y mucho mas na un forma hopi dibertido.
E programa di MANA ta mainta di 8 pa 12’or. Participacion pa mucha ta pa cada mainta. Ta ofrece e programa dia 25, 26, 28 of 29 di juli proximo. E prijs ta Afl. 15,- pa un mainta y ta encera coi bebe, un par di snack y material. Cupo ta limita, pues yama awe mes na 582-8979 pa mas informacion y pa reserva lugar pa bo yiu.
Alavez MANA ta un participante di e ‘Buki di Pret’ cu a ser reparti na e scolnan basico. Riba dia 20 di juli y 10 di augustus MANA ta ofrece un merdia yen di gozo. Hunto cu e parkrangers di Parke Nacional Aruba ta organisa un programa den e tema di ‘Raton di Anochi’ na e museo arqueologico mes na Schelpstraat 42, Oranjestad. Registracion pa e programa aki ta cuminsa dia 2 di juli awor.
Asina MANA ta ofrece diferente forma pa nos muchanan pasa algun rato dushi den nan vakantie, siñando di nos antepasado y di nos herencia comparti den region di Caribe. Tuma contacto cu MANA na 582-8979 of via Facebook Museo Arqueologico Nacional Aruba y National Archaeological Museum Aruba pa mas informacion.


text:
Gianni’s ta ofrece e experiencia di brunch inolvidabel cu tur tata merece. Diadomingo, 19 di Juni, Gianni’s a brinda tur tata un brunch special cu entretenimento bibo, un all you can eat a la carte menu, e posibilidad pa upgrade pa unlimited Bellinis y gana premionan special pa dia di tata.
Ta imposibel pa pensa di Brunch, sin pensa ariba e brunch cu ta obtenibel na Gianni’s Ristorante Italiano. Un evento espectacular cu semper ta surpasa tur expectativa di clientenan y e brunch pa Dia di Tata no tabata un excepcion. Na yegada, e tatanan a haña un dushi bebida di bonbini y e oportunidad pa saca potret hunto cu famia pa asina recorda e celebracion aki.
E menu disponibel pa tur esnan cu a atende e evento tabata un di disfruta. E menu tabata uno amplio cu variedad di platonan di desayuno, lunch y dessert. Manera: Uovo In Camicia, Mini Fritelle, Avella Nutella Di Notte, Salmone Curato, Antipasto Italiano, Zuppa di Granchio, Grigliata Mista Per Papa, Pollo Fritto, Rigatoni Stroganoff, Mousse Al Cioccolato y Baba Al Rum
Si bo a perde e celebracion aki no preocupa, Gianni’s Ristorante tin un brunch special tur luna cu ta celebra diferente ocasion, tambe bo por pasa tur diadomingo libremente pa disfruta di Brunch y Bellinis na Gianni’s Ristorante Italiano. Pa reservacion of mas informacion bishita www.giannisristoranteitaliano.com


text:
ORANJESTAD, Aruba - 21 augustus 2020
Resultadonan di testnan di Covid ta indica cu famianan cu ta biba cu e Covid patientnan bou un dak, ta pegando cu e virus y ta test positivo, e asina yama “tweede kring”. Esaki a wordo anticipa
Esaki ta e motibo pakico ta importante pa tur cu ta biba den un cas cu un persona positivo, mantene su mes na e protocol di cuarentena obligatorio.
Na momento cu un persona wordo diagnostica positivo, tur esnan den e cas ta automaticamente den cuarentena obligatorio cuminsando cu 7 dia y na prome señal di sintoma mester yama dokter di cas pa por haci un test.
Update di awe ta informa cu tin 73 caso positivo aserca, 61 persona a recupera, total di test haci 376, den hospital tin 27 persona interna di cual 4 ta den ICU.
Pa tur protocol y informacion valioso bishita e website www.arubacovid19.org
Hunto nos por STOP e atrobe !


text:
Mi ke sa un hende a puya nos… Ymbert ta bo?
Mi no sa kiko a pasa, pero e gai aki ta bevind su mes na Hulanda aya. Blijkbaar Rich a subi’é tokante un situashon ku a tuma luga den december lastu ei. December ei Rich tabata perform i un hende a subi stage kita su mic, paso suppose ela perform un kantika ku nan a palabra ku e lo no a perform.
E notisia a kore duru, tur hende a bai Live pa chèrcha i hasi uzo dje momentu pa nan mes haña un tiki shine. Ymbert tambe ta un di e yavenan aki. Wak e video akibou aki.
Ora ela kanta e pida kantika aki ku su refrein ta bisa “bo’n por kita mi mic”, tur hende a asumi ku ta puña e ta tirando pa Rich.
Rich tambe a bai live splika do ko, despues bati bai Hulanda tambe.
Anyways, forward bin di 27 aki, nan dos a topa ku otro. I blijkbaar nos tur ku a kere ku Ymbert tabata tira puña pa Rich, tabata robes. Paso ela djis wòrdu inspira p’e situashon aki i no tabata un diss. Esaki ela splika ora ela bai live par’i ora pasa. Rich tambe tabata den background poniendo un tiki preshon. Ymbert di ku nada no ta pasando, pero Rich tabata mane dun’e proefwerk mondeling den background, paso e mester a keda drecha kiko e ta bisa. Segun Ymbert nada no ta pasando tòg.
Anto si, tòg Ymbert a trata na downplay e situashon hasi manera nada un pasa.
Dor di post esaki bijv.
Despues ela saka un video tambe pa splika henter e kos.
Poko dimas pa un hende ku ta bisa ku e’n ta worry. Pero bueno un kos ami por bisa Ymbert ta, yave bai kambia bo djòki.. Paso ma tende bo puya masha duru mes, bo mester a laga un tiki kachi kachi atras.
Pa tur esnan ku ta kana hunga duru den kaya, kòrda para tra’i bo ko. I si bo no por, lag’e kosnan keda nèchi gewoon. Hungamentu tòf no ta hiba bo dilanti.
Anyways, ma kita ki. Awor bosnan disfruta di e kantika aki ku no tin nèt nèt nada te maken ku e situashon aki.


text:
Gradicimento
Di profundo di nos curason nos ta gradici tur persona cu di un of otro manera a mustra atencion, amor y cariño duranto bida, fayecimento y despedida di nos querida Mama, Wela, Ruman, Tanta y Amiga;
Miriam Mariana La Rosa-Kock
Mihor conosi como: “Mia”
*05-01-1953 – †14-05-2022
Boso muestra di atencion ta di hopi aprecio y un gran sosten pa nos famia.
Nos kier a gradeci Dr. Wever y asistent pa a juda nos te na unda cu nan tawata por.
Na Staff y personal di Ambulance pa nan bon servicio.
Tambe na Adpatres Funeral Home & Crematorium pa e bon servicio.
Un danki di curason.


text:
MCB BUSINESS WEBINAR: Elevá presensia online di bo empresa chikí ku spit di turbo
Status
This event has passed
0 Has Sold
Pa medio di e Webinar akí MCB ke yuda abo, komo empresario, tin un mihó presensia riba medionan sosial ku por yuda abo subi benta i mehorá bo negoshi.
Orador Roushaira Alexander
Dia: Djaweps 23 di yüni 2022
Ora: 4:00 PM pa 5:00 PM
Lugá: Live stream (for di bo propio ofisina òf kas)
Idioma: Papiamentu
Registrashon: Registrá GRÁTIS via:
https://www.mcb-bank.com/webinars
Por fabor registrá promé ku djaluna 20 di
yüni 2022 pa mas tardá 12:00 PM.


text:
18 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
18 di mei ta e di 138 dia di aña (139 den un schrikkeljaar) riba e kalènder gregoriano. Ta resta 227 dia pa finalisa e aña.
A sosodé[editá | editá fuente]
- 1499 - Alonso de Ojeda ta barka na Cádiz (Spaña) rumbo pa loke awe ta Venezuela.
A nase[editá | editá fuente]
A fayesé[editá | editá fuente]
- 2014 - Wubbo Ockels (68), piloto i astronouta hulandes
A selebrá/konmemorá[editá | editá fuente]
- Dia (Internashonal) di Museo


text:
The content originally appeared on: Diario
Entrevista cu dr. Wilmer Salazar, Consehero Medico DVG:
ORANJESTAD (AAN) – Den entrevista exclusivo cu DIARIO, Dr. Wilmer Salazar, Consehero Medico di DVG, a elabora tocante e malesa cu ta afectando varios mucha na Merca, Europa y Latinoamerica, cu ta un hepatitis di origen desconoci.
Salazar ta cuminza pa defini kico e termino Hepatitis, ta nifica.
Hepatitis: “Palabra cu ta bin di e idioma Griego hepar = Higra y itis = inflamacion, y cu den termino medico ta nifica inflamacion di higra.
For di algun siman atras, e mundo medico a hala atencion riba notificacion di un brote straño di hepatitis agudo cu ta afecta mucha. Te aworaki e causa no a wordo determina y ainda ta investigando pa saca afo su origen.
Prome casonan a cuminsa wordo reporta na Inglatera (UK) for di januari 2022, despues otro paisnan europeo a cuminsa raporta y recientemente Merca tambe tin casonan cu ta den investigacion.
Na nivel mundial a presenta un promedio di 450 mucha cu e tipo di hepatitis agudo aki y autoridadnan mundial y regional di salud ta evaluando si e casonan cu a keda detecta ta presenta algun caracteristica clinico cu lo por ta diferencia di e casonan di hepatitis comun, y si e cantidad di casonan ta representa of no un aumento significante, compara cu casonan cu a wordo detecta den añanan anterior”, Dr. Wilmer Salazar a indica.
El a sigui splica cu causa di e malesa aki ainda no ta conoci y ta sigui bao investigacion. P’esey centronan medico di investigacion reconoci ta trahando intensamente pa determina si e casonan tin un origen viral, bacterial, fungus, productonan quimico of toxinanan, etc.
Na mes momento ta haci un yamado pa mantene comunidad calmo pa e tipo di malesa aki pa motibo cu su incidencia ainda ta hopi abao.
Intension di e publicacion aki ta pa informa y educa nos comunidad, pa ta na altura riba loke ta pasa den ramo di salud mundialmente y no cay den noticia falso (fake news). E noticia aki ta actualiza, skirbi 17 di Mei 2022.
Kico ta Hepatitis agudo infantil di origen NO conoci?
Dr. Wilmer Salazar a defini kico ta Hepatitis agudo infantil. “E ta inflamacion di e higra den mucha entre 0 cu 16 aña, cu ta causante di e malesa ainda ta desconoci. E casonan aki di Hepatitis agudo infantil a haya interes di organizacionnan di Salud mundial ora cu na Inglatera (UK)e incidencia di casonan a surpasa e linea di incidencia ‘normal’ cu ta wordo reporta, y tambe comportacion di e malesa cu por bira grave (10% di muchanan afecta a rekeri transplante di Higra)”.
Den un siguiente articulo, Dr. Salazar ta referi na e situacion actual di e malesa aki na mundo, claro, incluyendo Aruba.


text:
Aruba
AVP: Recorte den compania estatal lo causa un otro ‘brain drain’
Aruba su situacion financiero nunca tabata stabiel, pero el a bira pio na momento cu pandemia di Covid-19 a haci su entrada. Asina tambe un di e condicionnan di Hulanda pa sosten di likides tabata pa gobienro bin c’un Landsverordering Normering Topinkomens .
Lider di Fraccion di AVP, mr. Milke Eman a cuminsa na bisa cu mientras cu nan tabata reuni cu Algemeen Pension Fonds Aruba (APFA). El a indica cu APFA a presenta na nan tur e motibonan di e efectonan sumamento negativo si nan bay cay bou di e LNT, ya cu APFA ta esun cu ta cuida pension di mas 7 mil activo den nos comunidad. Un instituto asina no por bay bek bou di gobierno.
Dialuna APFA a presenta cu durante 2011, cu gobierno di Gabinete Mike Eman I a salba e fondo di pension e tempo ey, cu tabata tin un activo di 1.9 biyon pero un deficit di 600 miyon. E fondo tabata tin solamente 74% di cobertura. Despues di locual e gobierno di Mike Eman I a haci, door di separ’e di influencia di gobierno y politica, di hacie profesional y p’e bay resorta bou di Supervision di Banco Central, hunto cu e reformanan introduci, por a mira cu di 1.9 biyon di fondo, nan a bay pa 3.4 biyon den nan fondo cu ta sigura y na mes momento, e deficit di 600 miyon, a baha na 300 miyon. E cobertura cu tabata 74%, awo ta 119%. Esaki ta indica cu e rabou cu nan a haci e tempo, pa hacie independiente di gobierno, p’e cay bou di Banco Central, pa aplica e reformana, a duna su fruto.
Segun Eman, APFA a indica cu nan ta hopi preocupa cu e mentira cu a sali na cla ta cu Prome minister, cu den e conferencia di prensa a bisa cu e lo exonera algun grupo y institutonan, door di crea e impresion cu APFA lo ta un di nan cu lo haya exoneracion di e ley aki, pero mientras cu AVP tabata den reunion cu APFA, a bin c’un nota di cambio, pero no ta bisa cu APFA no ta wordo exonera. Pero den e nota di cambio ta skirbi cu, Respaldo cu ta un instituto, cu mester di su miho expertonan, e miho specialistanan, tin un retraso grandi den tratamento di e malesanan psicologico di nos pais, tambe ta bay cay bou di e ley aki.
Esaki sigur ta forma un peliger ya cu ora cu e salario baha, hopi di e specialistanan lo bandona nos pais.
Pa un relato mas amplio, lesa bo corant digital TREMPAN.